Рәсәй Матбуғаты көнөн билдәләгәндә Башҡортостанда беренсе булып сыҡҡан гәзитте лә хәтергә төшөрөп китеү кәрәктер. 1801\nйылдың 13 мартында Башҡортостанда тәүге типография эшләй башлай. Өфө губернаторының Халыҡ мәғарифы министрлығына ошо туралағы хәбәрҙе еткереүсе документы ла һаҡланған: " 180 1 йылдың 1 мартында (иҫке стиль буйынса) Өфөнөң Ырымбур губернаһында ҡағыҙҙар баҫыу өсөн типография эшләй башланы". Өфө типографияһында ике баҫыу станогы, сикләнгән күләмдә шрифтар була, был утыҙ ете йыл дауамында бланкылар, рәсми документтар, иғландар ғына баҫырға мөмкинселек бирә.\n1838 йылдан башлап хөкүмәт Рәсәй буйынса "Губернские ведомости" баҫтырырға ҡарар итә. Ырымбур губернаһы бының өсөн Өфө типографияһын файҙаланырға була. Өс яңы баҫыу станогы һатып алыу өсөн Петербургтан аҡса һорап мөрәжәғәт итә.\n1838 йылдың 13 ғинуарында "Оренбургские губернские ведомости" гәзитенең беренсе һаны донъя күрә. 1865 йылда Ырымбур губернаһы Өфө һәм Ырымбур губерналарына бүленгәндән һуң гәзит "Уфимские губернские ведомости" тип йөрөтөлә башлай.\nБашта гәзит аҙнаһына бер тапҡыр, шәмбе көнө, 12 - 16 битл ек насар ҡағыҙҙа баҫыла. Ғөмүмән, "Губернские ведомости" гәз итте аҙ хәтерләтә. Әммә 1943 йылда хәл үҙгәрә. "Губернские ведомости" баҫмаһында "рәсми булмаған өлөш" барлыҡҡа килә, у нда тәбиғәт, халыҡ, хужалыҡ һәм Өфө - Ырымбур крайы тарихы, яңылыҡтар бирелә башлай. "Рәсми булмаған" өлөштөң мөхәррире булып өйәҙ училищеһынан Иван Прокопьевич Сосфенов сығыш яһай . 1882 йылда "Уфимские губернские ведомости" гәзитенә 733 кеше һәм ойошмалар яҙыла. Өйгә килтереп биреү менән бергә яҙылыу хаҡы йылына дүрт һум 80 тин тәшкил итә.\nӨфөлә сыҡҡан тәүге гәзиттең әһәмиәтен баһалап еткермәү дөрөҫ түгел. Унда башҡорт еренең тарихы, климаты, иҡтисады тураһында бай һәм ҡиммәтле факттар бирелә.\nЙылдар үтә. Өфөлә ысын гәзит - конкуренттар барлыҡҡа килә\nбашлай ( "Уфимский край", "Уфимский вестник" һәм "Уфимская жизнь" гәзиттәре). "Уфимские губернские ведомости" гәзитенә\nяҙылыусылар һаны кәмей, крайҙа йәшәүсе халыҡ тураһында\nматериалдар етешмәй. Рәсми гәзит эшселәрҙең баш күтәреүҙәре , крәҫтиән сыуалыштары, батшаға ҡаршы сығыштар тураһында яҙырға баҙнат итмәй. Гәзит аҙнаһына ике тапҡыр сыға башлай.\n1917 йылдың 22 мартында гәзиттең һуңғы номеры сыға. Бер аҙнанан "Ведомости" мөхәрририәте шул уҡ типографияла яңы "Известия Уфимского губернского комиссариата" гәзитен сығара


Башҡортостандан йәш химик Нью-Йоркта үткән олимпиадала алтын миҙал яуланы // Йәмғиәт | новости башинформ.рф\nБашҡортостандан йәш химик Нью-Йоркта үткән олимпиадала алтын миҙал яуланы\n11:00, 23 июня 2016 Йәмғиәт\nБашҡортостандан йәш химик Нью-Йоркта үткән Халыҡ-ара проект олимпиадаһында алтын миҙал яуланы. Республика башҡорт-лицей интернатының туғыҙынсы класын тамамлаған Арыҫлан Сәлихов «Фән» категорияһында еңеүсе булды. Уның бактерияларға ҡаршы хитозан пленкаһы тураһында ғилми тикшеренеүе 260-тан ашыу проект араһынан иң яҡшы унау иҫәбенә инде. Эш лицей-интернаттың химия уҡытыусыһы Айнур Ғүмәров һәм химия фәндәре докторы, Башҡорт дәүләт университеты профессоры Елена Кулиш етәкселегендә башҡарылған.\nНью-Йорк университеты кампусында үткән олимпиадала 69 илдән 850 уҡыусы ҡатнашҡан. Genius Olympiad фән, бизнес, сәнғәт, дизайн, эссе категориялары буйынса уҙғарыла.\nАлтын миҙал менән бергә уҡыусыға Нью-Йорк университетында белем алыуға сертификат тапшырылды, тип хәбәр иттеләр республика Мәғариф министрлығының матбуғат хеҙмәтендә.


Инфоурок › Классному руководителю › Конспекты › “Милләт ҡото, ил улы, батыр, сәсән Салауат”\nДәрес темаһы: “Милләт ҡото, ил улы, батыр, сәсән Салауат”\nЭпиграф: ” Ҡаһармандар ,ҡылыс алып,\nДошман яуын тағы быуырҙар.\nЮҡҡа ғына шатланмаһын дошман -\nСалауаттар тағы тыуырҙар.”\n(Әй буйы башҡорттары сығарған йыр)\nДәрес төрө : дәрес-әңгәмә,дәрес-йомғаҡлау\nМаҡсат : 1.Уҡыусыларҙа С.Юлаев өлгөһөндә Тыуған ил, тыуған ер, халыҡ\nяҙмышы өсөн яуаплылыҡ тойғоһо уятыу.\n2. Уҡыусыларҙы фекерләргә,тойорға, рухи ҡиммәттәрҙе баһаларға өйрәтеү, батырлыҡ һәм ғәйәрлек, туғанлыҡ, дуҫлыҡ һәм кешелеклелек сифаттарын тәрбиәләү.\n3.Телмәр үҫтереү, сығыш яһау оҫталығын арттырыу\n4. С. Юлаев образының халыҡ ижадында,сәнғәттә, әҙәбиәттә сағылышы\nС.Юлаев тормошо һәм ижадына арналған китаптар күргәҙмәһе\n3.Дәрес эпиграфы яҙылған плакат\nI Дәресте ойоштороу\nУҡытыусы һүҙе.Хөрмәтле уҡыусылар, уҡытыусылар! Бөгөн беҙ дәресте С. Юлаевтың тормош юлы, ижады буйынса үтелгәндәрҙе ҡабатлауҙан башлайбыҙ. Хәҙер һеҙ мин биргән һорауҙарға яуаптар табырға тейешһеғеҙ. Рәхим итегеҙ!\n(һорауҙарға яуаптар 84-се биттә)\nII Тест эшләү (82-83 сө бит)\nIII Cалауат- кем ул? (схема буйынса эш) 86-сыбит\nIV Кроссворд сисеү (80-се бит)\nV.Уйын “Яуабын тап!”(83-сө бит)\nVI.Викторина.(һорауҙар 84-се биттә)\nVII.Йөрәгемдә ҡалған юлдар...(иң оҡшаған шиғырҙы яттан һөйләү)\nVIII.Халыҡ ижадында, сәнғәттә, әҙәбиәттә Салауат образы (әңгәмә)\nIX.Уҡытыусы һүҙе .Йомғаҡлау.\n“Салауат яндырған утты батша ялсылары ергә күмеп, һүндерергә тырышһалар ҙа, ут һүнмәй, һаман да халыҡ күңеленә тәрәнерәк кереп ятты. Беренсе сиратта уның йырҙары һәм шиғырҙары…Уларҙы дошмандар яндырҙылар, төрлөсә боҙоп, Салауат рухын бөтөрөргә тырыштылар. Ләкин халыҡ сәсәндәре уларҙы тергеҙеп, баштағыса яңынан йырланы.”\nЭйе, бөйөк яҙыусыбыҙ Мостай Кәрим әйткәнсә, дошмандар милли батырыбыҙ Салауат Юлаевты эҙәрлекләп, ни тиклем язалап, үҙен һәм ижадын көлгә осороп, юҡҡа сығарырға тырышмаһындар, халҡы уны юғалтманы, ижади мираҫын онотманы.\nЙор һүҙле, отҡор сәсәндәр,яҙыусылар,ғалимдар, фольклорсылар батыр хаҡында мәғлүмәттәр туплап, төрлө баҫмалар әҙерләне.Әле лә Салауатҡа бәйле яңынан-яңы асыштар,эҙләнеүҙәр ,уйланыуҙар, тикшеренеүҙәр һөҙөмтәһендә Салауат Юлаев образы тулыланып, уның ижади ҡомартҡыларын өйрәнеү эше йәнләнә бара.\nТимәк, Салауат рухы халыҡ күңелендә яҡты,йылы нур булып һаҡланасаҡ, ижады сағыу йондоҙҙай балҡыясаҡ. Салауат рухы- йырҙарыбыҙҙа, Салауат һыны-рәсем,скульптураларҙа,Салауат үҙе, уның тауышы –сәхнәләрҙә…\n“…Ярға сығам тиеп аҡсарланған\nҺинең йәнең мәллә, Салауат?\nӨндәш кенә! Йәнем-тәнем менән\nТулҡындарҙан алам аралап.\nСәселдеңме әллә тамсы булып,\nҠаршылағы финдар яғына?\nКүк Уралда аҙым һайын ҡурай\nИрендәрҙе һинең һағына.\nКеше бәхетле- мораҙына ирешһә.\nХалыҡ бәхетле- илен яҡлар батыры булһа.\nБашҡорт өсөн Салауат-рух пәйғәмбәре. Ғүмере лә, яҙмышы ла халыҡтар күңелендә өмөт нуры балҡытҡан йондоҙға тиң.\nХакими көс ул нурҙы ҡаплар өсөн Уралынан айырған, йәнтөйәген туҙҙырған, ғаиләһенән йолоп, зинданға япҡан, аяҡ-ҡулына бығау һалған, йөҙөнә мөһөр баҫҡан;Йәшәйеш тамырҙарын сабып өҙгән, йәншишмәләр гүзәллеген биҙҙереп,аяныслы үлемгә дусар иткән.Әммә күңел нурҙарын ҡаплай алмаған, ул бөгөн дә тере йәндәргә дәрт биреп, йөрәктәрен елкендереп емелдәй, сөнки\nЙырҙағыса, егерме ике йәшендә ҡаһарман исеме менән халыҡтарҙы азатлыҡ өсөн көрәшкә әйҙәгән.\nУл сығарған йырҙар ,көйләгән ҡобайырҙар йәҙрәләрҙән көслөрәк ҡорал булған.\nСалауат –ил улы!\nКешеләргә , пәйғәмбәрҙәрсә, миһырбанлы булған, милләтенә, диненә түгел, фиғеленә, эшенә ҡараған.\nСалауат- аҡыл эйәһе!\nҮҙе китаптар яҙмаһа ла, уның хаҡында яҙалар.\nСалауат- беҙҙең замандаш!\nБыуат артынан быуат килә, ул һәр быуынға ҡәҙерле.\nСалауат –милләт ҡото!\nБар булмышы туған халҡына ,ырыҫ-бәхете хаҡына арналған.\nУны бөтә халыҡтар ҙа үҙ күреп ихтирам итә.\nИсеме быуаттар буйы изге вә бөйөк итеп телгә алына, йылдан- йыл уға ҡыҙыҡһыныу арта.\nСалауат- рух һәм көс-ғәйрәт, дәрт һәм өмөт бирер илаһи исем ул!\nX Өйгә эш. Бәйләнешле телмәр үҫтереү дәресенә әҙерләнеп килергә. Инша “ Милләт ҡото, ил улы, батыр, сәсән Салауат”\nСалауат Юлаев ҡайҙа тыуған һәм ҡасан? (1754 йылда Өфө провинцияһы Шайтан –Көҙөй олоҫо Тәкәй ауылында)\nАтаһы кем булған? (Юлай Аҙналин –старшина)\n3.Салауат ҡайҙа белем алған? (мәҙрәсәлә уҡыған)\n4.Емельян Пугачев етәкселегендәге ихтилал ҡасан башланып китә? (1773 йылдың сентябрендә Яйыҡ йылғаһы буйында)\n5.Салауатҡа Пугачев тарафынан бирелгән хәрби чин (бригадир- генерал дәрәжәһенә тура килгән)\n6.Салауатҡа ул саҡта нисә йәш булған? (20 йәш булған)\n7.Салауат Юлаевты ҡасан ҡулға алғандар? (1774 йылдың 24 ноябрендә)\n8.Салауат Юлаев һәм уның көрәштәштәрен ҡайҙа ебәрәләр ? (Балтик диңгеҙе буйында Рогервик –хәҙерге Эстонияның Палдиски ҡалаһына)\n9.Ниндәй яза уйлап табалар ? (175 тапҡыр ҡамсы менән һуҡтыралар, танауын ,ҡолаҡтарын ҡырҡалар, маңлайҙарына З.Б.И.хәрефтәрен баҫалар)\n10.С.Юлаев ҡасан китә был донъянан? (1800 йылдың 26 сентябрендә, 46 йәштәр самаһында)\nҺорауҙарҙағы шиғри юлдарҙың ҡайҙан алынғанын,авторын атағыҙ.\nҺандуғас моңо. ( “һандуғас “ С.Юлаев)\n2.Салауаттың менгән кир аты\nБатыр ғәсҡәрҙәргә юл башлай.\nЯуға дәртләндереп ,йыр башлай (халыҡ йыры)\n3.Сабып сығып сал быуаттар аша,\nОран һалып илгә,һай,Салауат\nМәңгелеккә әйҙәй сафтарын. (Рәми Ғарипов)\n4.”Ай-һай ,Салауат-башҡортомдоң ҡото”, -тигән йыр юлдарын орандай халыҡҡа еткергән милли эстрада төркөмөнөң исемен атағыҙ (Каруанһарай)\n5. “…Һине маҡтай йырҙарым,\nҺине данлай йырҙарым…” (“Уралым”)\n6 “…керпек тә ҡаҡмай үткәрҙем\nОшо төндө мин.” (“Тирмәмдә”)\n7.”…Ҡарлуғасҡай ҡошто үлтергәнсе,\nБер дошмандың йәнен өҙһәсе. (“Уҡ”)\n8.”Заманалар булған элгәре,\nБөтә ғаләм белгән уларҙы.” (“Яу”)\nСалауат Юлаевтың биографияһы буйынса\nI.Башҡорт халҡының милли батыры Салауат Юлаев ҡасан һәм ҡайҙа тыуған?\n1.1754 йыл , Ырымбур губернаһы Өфө провинцияһы Шайтан –Көҙәй волосы Тәкәй ауылы\n2.1752 йыл , Өфө провинцияһы Шайтан –Көҙәй волосы Тәкәй ауылы\nII.Уҡырға, йырларға, сәсәнлеккә кемдән өйрәнә?\nIII.Нисә йәшендә бригадир була?\nV.Салауат нисәнсе йылда Крәҫтиәндәр һуғышы етәксеһе була?\n1.1771- 1772 йылдар\n1.шағир-импровизатор,сәсән, ҡурайсы, милли батыр, йырсы\n2.шағир, сәсән, ҡурайсы, бейеүсе, йырсы, баянда оҫта уйнаусы, батыр\nVII.Салауат Юлаевтың шиғырҙары:\n1.”Уҡ”,”Егеткә”, “Һандуғас”, ЗӨләйха”,”Тирмәмдә”, “Тыуған илем”, “ЙҮрүҙән”\nVIII.Салауат исеменә бәйле:\n1.ҡала, район, мәмерйә, һәйкәл, теплоход, мәсет\n2.ҡала, район, мәмерйә, музей, һәйкәл, теплоход\nIX.Салауат тураһында яҙған яҙыусылар:\nX.Милли батырыбыҙ нисәнсе йылда һәм ҡайҙа яҡты доньянан китә?\n1.Эстляндия губернаһы(хәҙерге Эстония),Рогервик ҡәлғәһе\n2.Испания,Палдиски ҡалаһы, Рогервик төрмәһе\nДәүләкән районы муниципаль районы\nҠоръятмаҫ урта дөйөм белем биреү мәктәбе\nбашҡорт теле һәм әҙәбиәте,\nБашҡортостан мәҙәниәте уҡытыусыһы\nМиңзәлә Васил ҡыҙы Хәлилова\n1. С.Юлаев исеменә бәйле урындарҙы һанап сығығыҙ\n2. С.Юлаев тураһында әҫәрҙәр,документаль китаптар авторҙарын һанап сыҡ. (А.С.Пушкин “Пугачев тарихы”,Ф.Нефедов “Башҡорт батыры Салауат”(очерк,1880),Р.Игнатьев “Пугачев бригадиры,йырсыһы һә импровизаторы”,С.Злобин “Салауат Юлаев”\n3. ”Салауаттан һорау алыу “картинаһының авторы кем? (А.Кузнецов )\n4. Өфөлә С.Юлаев һәйкәленең скульпторы кем? (С .Тавасиев,1967 йыл)\n5. 1968 йылда “Салауат Юлаев “ исеме менән , хатта эсендә Салауат исемендәге музейы булған , Венгрияла ,Архангельск ҡалаһында нимә төҙөлә? (Төньяҡ диңгеҙ пароходствоһының йөк теплоходы)\n6. “Салауат Юлаев” операһы авторы (З Исмәғилев)\n7. Салауат образын һүрәтләгән башҡорт рәссамдарынан кемдәрҙең картиналарын беләһегеҙ?(Ә.Лотфуллин, Р.Ишбулатов,Р.Мостафин)\n8. Салауат бюсын эшләгән скульпторҙар бармы? (Т.Нечаева)\n9.Салауат Юлаев тураһында пьесалар бармы? (Б.Бикбай “Салауат”,Я.Хамматов “Салауат”,М.Иҙелбаев”Юлай улы Салауат”,С.Сурина “Салауат доғаһы”\n10. “Салауат Юлаев” танкыһы тураһында ишеткәнегеҙ бармы?\n”Ҡаһармандар ,ҡылыс алып,\n4. С. Юлаев образыныңхалыҡ ижадында,сәнғәттә, әҙәбиәттә сағылышы\nНомер материала: 248054\nПрезентация к открытому классному часу "Закон есть закон"


БМО: Моряктар (диңгеҙҙә йөҙөүселәр) көнө (wikidata)\nЕр: Таныш булмаған кешеләргә йылмайыу көнө.\nРәсәй: Статистика хеҙмәткәрҙәре көнө.\nҒәзизов Флүс Мирзасәлих улы (1937—4.02.2008), ғалим-химик-технолог, Башҡортостан Республикаһы Фәндәр академияһының почётлы академигы (1995), техник фәндәр докторы (1993), профессор (1995). СССР-ҙың Дәүләт премияһы лауреаты (1991), Рәсәй Федерацияһының (1993) һәм Башҡортостан Республикаһының (1992) атҡаҙанған химигы. Сығышы менән Татарстандың Минзәлә районы Симәк ауылынан.\nСәхәүетдинова Руза Хәйҙәр ҡыҙы (1937), башҡорт композиторы. 1991 йылдан СССР Композиторҙар союзы ағзаһы. Рәсәй Федерацияһының (2003) һәм Башҡорт АССР-ының (1990) атҡаҙанған сәнғәт эшмәкәре, Башҡортостан Республикаһының халыҡ артисы (1994), Салауат Юлаев ордены кавалеры (2013), эстрада йырҙарын башҡарыусыларҙың «Гәлсәр һандуғас» республика телевизион фестиваль-конкурсы (2004), Миәкә районының Мифтахетдин Аҡмулла исемендәге премияһы (1993) һәм 1-се Башҡорт республика гимназия-интернатының Рәми Ғарипов исемендәге премияһы (2002) лауреаты.\nhttps://ba.wikipedia.org/w/index.php?title=25_июнь&oldid=1106276 ҡабул ителгән


Өфөлә «Ер һәм милек мөнәсәбәттәре һәм уларҙың хаҡын билдәләү эшмәкәрлегенә бәйле ҡануниәттәге үҙгәрештәр» исеме аҫтында Халыҡ-ара ғилми-ғәмәли конференция үҙ эшен башланы\nБыл йүнәлештәге көнүҙәк мәсьәләләргә байҡау яһарға, профессиональ юҫыҡта тәжрибә уртаҡлашырға илдең төрлө төбәктәренән белгестәр, федераль министрлыҡтар вәкилдәре йыйылды. Былтыр 1 марттан Рәсәйҙең Ер кодексына үҙгәрештәр һәм өҫтәмәләр индерелгәйне. Ошо уңайҙан норматив-хоҡуҡи акттарҙа барлыҡҡа килгән аңлашылмаусанлыҡтар хаҡында ла фекер алышыу үткәрелде.\nБынан тыш, конференция барышында кадастр иҫәптәрен башҡарыу хоҡуғын шәхси хаҡ ҡуйыусыларҙан дәүләт учреждениеларына тапшырыу мәсьәләһе лә күтәрелде. Әлегә Федераль законға үҙгәрештәр индереү мөмкинлеге Думала ҡарала. Шул уҡ ваҡытта сара сиктәрендә кадастр хаҡын билдәләү механизмдары ла барланды.


Кисә Өфөлә биш һәм унан күберәк бала тәрбиәләгән ҡатын-ҡыҙҙарҙы тәбрикләнеләр. 48 бәхетле әсәгә «Әсә даны» миҙалы тапшырылды. Уларҙың араһында Тирмән ауылынан Альбина Хәжиморатова һәм Малаяҙҙан Айгөл Вәлиева лә бар. Вәлиевтар һәм Хәжиморатовтар бишәр балалар тәрбиәләй.Уларҙы Башҡортостан Хөкүмәте Премьер-министрының беренсе урынбаҫары Андрей Назаров тәбрикләне.\nКисә Өфөлә биш һәм унан күберәк бала тәрбиәләгән ҡатын-ҡыҙҙарҙы тәбрикләнеләр. 48 бәхетле әсәгә «Әсә даны» миҙалы тапшырылды. Уларҙың араһында Тирмән ауылынан Альбина Хәжиморатова һәм Малаяҙҙан Айгөл Вәлиева лә бар. Вәлиевтар һәм Хәжиморатовтар бишәр балалар тәрбиәләй.\nУларҙы Башҡортостан Хөкүмәте Премьер-министрының беренсе урынбаҫары Андрей Назаров тәбрикләне.


Мин ни өсөн һайлауға барам? (дауамы)\n27 Август 2019, 11:34\nРәмил Тотманов, Ишмырҙа ауылының ир-егеттәр ҡоро рәйесе:– Ауыл Советында ғәзиз ере өсөн йән атҡан ысын ир-егеттәрҙән көслө команда төҙөргә кәрәк. Шуны күҙ уңында тотоп, беҙ ауылдың ир-егеттәр ҡоронан ауыл Советына депутатлыҡҡа лайыҡлы кандидаттарҙы тәҡдим иттек. (дауамын сайттан уҡығыҙ)\nБыл һайлауҙарҙа бөтә ауыл халҡы менән мотлаҡ ҡатнашабыҙ, ниһайәт, Башҡортостанда тәртип урынлашыр тигән ниәттәбеҙ. Тәртипте беҙ бергәләп булдырырға бурыслыбыҙ. Буласаҡ Башлыҡ ауылдарҙа яңы эш урындары булдырыу, производстволар асыу тураһында уйланһын ине. Сөнки беҙҙең ауылдан ғына ла 150 кеше вахта ысулы менән ситтә эшләргә мәжбүр.\nАуыл Советына һайланған депутаттар тыуған ауылы, халҡы мәнфәғәтендә ең һыҙғанып эшләһен, яңы уй-ниәттәрен тәҡдим итһен. Ә беҙ уларҙы урында күтәреп алырға риза. Ир-егеттәр ҡоро әле ҙур эштәр алып бара, ошо арала үҙебеҙҙең көс менән стадионды кәртәләп алырға ниәтләйбеҙ. Урындағы “Р.Рәсүлев” КФХ-һы төҙөлөш материалдары менән ярҙам итергә риза.


Материалы за Июнь 2017 года » Башҡортостан гәзите\nЯмғыр түгел, фәрештәләр яуа...\nЙәмғиәт // 30-06-2017, 03:59\nИғтибар иткәнегеҙ бармы, беҙ һауа торошонан ҡасан ҡәнәғәт ҡалабыҙ? Ҡояш сыҡһа – беҙгә эҫе, ямғыр яуһа – еүеш, һалҡынайтһа – һыуыҡ... Һис тә ярап булмаған кеүек...\nКом: 0 // Уҡынылар: 491 тапҡыр // Тотош уҡырға\nЕрҙән бәхеттәре бар\nЙәмғиәт // 30-06-2017, 03:55\nАй һайын үҙҙәренә бер пенсия биреп торған кешеләр хаҡында ишеткәнегеҙ бармы? Ә мин улар менән таныштым. Ҡайҙа тиһегеҙме? Өфөлә йәшәгән Ренара һәм Мансур Юламановтар тыуған ауылдарындағы баҡсала үҫтергән йәшелсәләрен, тоҙлаған әйберҙәрен, тәмләткестәрен ҡыш буйы Өфө халҡына тәҡдим итә. Мин уларҙан әнис орлоғо, тоҙло ҡыяр, керән менән яһалған аш тәмләткесе алғас, һүҙҙән һүҙ сығып, һөйләшеп киттек. Баҡсасы баҡсасыны әллә ҡайҙан таный, тигәндәй, үҙемде ҡыҙыҡһындырған һорауҙарҙы бирҙем. Ошо керәнле тәмләткесте эшләүен-эшләйбеҙ ҙә, тик, һыуытҡыста торһа ла, помидоры өҫкә ҡалҡып, һыуы аҫта ҡала ла әсей ҙә ҡуя. Шуның сәбәбе нимәлә икәнен белгем килде.\nЙылайырға моңло йыр өҫтәп\nИң төпкөл ауылдарҙың береһе Шанский район үҙәгенән 80 саҡрым йыраҡлыҡта урынлашҡан. Ул күрше Баймаҡҡа 60 километр алыҫлыҡта ята, шулай уҡ Бөрйәндең Яңы Усман ауылы менән сиктәш. Ҡасандыр шаулап торған төйәк бөгөн бер аҙ тынып ҡалғандай, сөнки эш урындары юҡ. Ауылда барлығы 47 хужалыҡ иҫәпләнә, 156 кеше йәшәй, шуларҙың 40-тан ашыуы – өлкән йәштәгеләр, биш уҡыусы, 12 мәктәпкәсә йәштәге сабый, ҡалғандары – эшкә яраҡлылар, күбеһе ситкә йөрөп аҡса табырға мәжбүр.\nМәҙәниәт һәм әҙәбиәт // 30-06-2017, 03:54\nБарыһы ла – һөйөүҙән\nИман // 30-06-2017, 03:54\nАтайым – диндар кеше. Уның тәрбиәһендә беҙ ҙә Ислам ҡағиҙәләрен үтәйбеҙ, намаҙ уҡыйбыҙ, мәсеткә йөрөйбөҙ. Әл-хәмдү лил-ләһ, тормошобоҙҙа барыһы ла яҡшы. Тик бер генә мәсьәлә борсой: атайым кейәүҙе үҙе һайлаясағын әйтте, диндә мөхәббәт тигән нәмә юҡ ул, ҡатын-ҡыҙ тәү сиратта хәлле йәшәү тураһында уйларға тейеш, тип белдерҙе. Ә минең яратмайынса тормошҡа сыҡҡым килмәй...\nИнформация // 30-06-2017, 03:54\n“Республика Башкортостан” нәшриәт йорто ойошторған “Аҙна һайын бүләк от” бәйгеһендә “Башҡортостан” гәзитенә яҙылғандар араһында уҙған аҙна еңеүселәре асыҡланды. Күгәрсен районынан М. Күсербаева, Иглин районынан И. Һарунова, Нуриман районынан Р. Бәҙретдинова, Ейәнсура районынан Г. Айытҡужин бүләкле булды.\nКом: 0 // Уҡынылар: 409 тапҡыр // Тотош уҡырға\nМанас иле ҡәрҙәштәрен барлай\nСәйәсәт // 30-06-2017, 03:53\nАлдан хәбәр итеүебеҙсә, 22 – 23 июндә Өфөлә эш сәфәре менән Ҡырғыҙстан Президенты Алмасбәк Атамбаев булып китте. Башҡортостанға килеү Ҡырғыҙстан етәксеһенең Рәсәйгә бер аҙналыҡ визиты сиктәрендә ойошторолдо.\nХуш, хәйерле Рамаҙан!\nИман // 30-06-2017, 03:52\nКом: 0 // Уҡынылар: 481 тапҡыр // Тотош уҡырға\nСәләмәт булайыҡ // 30-06-2017, 03:50\nИҫке Ҡаҙансы төбәге ағинәйҙәре районыбыҙҙа иң әүҙем эшләгәндәр иҫәбендә. Мәғариф ветераны Мәмдүнә Зарипова етәкселегендә әленән-әле файҙалы, үҙенсәлекле саралар үткәрелеп тора. Был юлы Экология йылына арнап, “Дауа – аяҡ аҫтында” тигән йөкмәткеле осрашыу ойошторолдо.\nҺүҙ сәнғәтендәмилләт яҙмышы\nЙәмғиәт // 30-06-2017, 03:50\nКом: 0 // Уҡынылар: 644 тапҡыр // Тотош уҡырға\nҠоролтай тауышы // 30-06-2017, 03:50\nУңған ҡулында ут уйнай\nЭшҡыуар // 30-06-2017, 03:50\nАуыл хужалығы эшсәндәре яҙғы баҫыу эштәренән бер аҙ тын алып, һабантуйҙа рәхәтләнеп ял итеп тә өлгөрмәне, ҡыҙыу мәл – мал аҙығы әҙерләү осоро башланды. Әле республикабыҙҙың бөтә райондарында ла бесән әҙерләү эштәре ҡайнай. Бынан тыш, ауыл халҡы мал-тыуарҙы ҡышҡылыҡҡа сенаж, силос менән тәьмин итеүҙе лә дәррәү алып бара. Әлбиттә, эштең һөҙөмтәлелеге халыҡтың уңғанлығына, техниканың торошона ғына түгел, тәбиғәт шарттарына ла туранан-тура бәйле. Көн дә тиерлек яуып үткән ямғырҙар ҡамасау булһа ла, халыҡ һәр аяҙ көндө уңышлы файҙаланып ҡалырға тырыша.\nМин ни өсөн “Башҡортостан” гәзитен алдырам?\nЙәмғиәт // 30-06-2017, 03:48


Көйөргәҙе районы Яҡшымбәт ауылында иҫтәлекле лә, ҡыуаныслы ла ваҡиға - GTRK.TV — Новости Уфы и РБ\nИке ай эсендә 3 ғаиләлә игеҙәктәр донъяға килгән. Сабыйҙарҙың бөтәһе лә ҡыҙҙар. Аҙнабаевтар бер юлы икеләтә бәхет кисереүҙәренә әле һаман ҡыуанып бөтә алмайҙар. Тәүге бала көткән йәш ғаиләлә бер юлы ике ҡыҙ тыуа. Наҙгөл менән Алтынай һыу тамсыһылай оҡшаш булһалар ҙа һәр береһенең үҙ холҡо бар ти ғаилә башлығы.Тәүге ейәнсәрҙәренең йортҡа ҡайтыуына ҡарт аталары үҙ ҡулдары менән сәңгелдәк тә эшләп ҡуйған. Ололар менән бергә торғас тәрбиәләүе лә рәхәтерәк, белгәнен өйрәтеп тора тип һөйөнә килене. Аҡсаровтар ғаиләһен ҡотларға килгәндә Лиана менән Риана исем туйлай ине. Улар тиҫтерҙәренән ни бары бер көнгә генә бәләкәй. Исем баланы һаҡлай, уның тәбиғәтен, холҡон, киләсәген билдәләй ти боронғолар. Ҡыҙҙарға исемде барлыҡ туғандар һайлашҡан. Ике яҡтан да тоҡомда игеҙәктәр булғас балаларҙың ишле булырын алдан уҡ һиҙемләнек ти йәштәр.Яңы йылдың тәүге көндәре Яҡшымбәт ауыл советы өсөн тағы бер һөйөнөслө хәбәр алып килә. Илгиз һәм Таңсулпан Вәлитовтар игеҙәк алып ҡайта. Әйткәндәй, был аҙнала улар исем ҡуштырырға йыйына. Йәш әсәй балам ҡыҙ булһа тип исемде алдан уйлап ҡуйған, икәү булып тыуғас аптырашта ҡалдыҡ ти.Ауыл халҡы тарихты бындай ваҡиға булыуын хәтерләмәй, элек балалар күп саҡта ла булмай торғайны, ауыл йәшәһен тип хоҙай игеҙ бирәлер тип ҡыуанып шаярта ағинәйҙәр. Бразилиялағы Кандиду Годой ҡалаһын игеҙәктәр ҡалаһы тип йөрөтһәләр, Африкалағы ауылдарҙың береһендә һәр алтынсы бала парлы булып тыуа. Эштәр былай барһа Көйөргәҙе районы ла игеҙәктәр төбәге исеменә дәғүә итә. Сөнки улар йылдан йыл арта. 2013 йылда районда 2 ғаиләлә игеҙәк тыуһа 2014 йылда 4 пар булған, былтыр Көйөргәҙелә 6 игеҙәк донъяға килгән.\n12 февраля Бөгөн Башҡортостандың халыҡ шағиры Рәми Йәғәфәр улы Ғариповтың тыуыуына 84 йыл


Ҡурайсы Сәйфулла Дилмөхәмәтовтың тыуыуына 85 йыл - Культурный мир Башкортостана\nҠурайсы Сәйфулла Дилмөхәмәтовтың тыуыуына 85 йыл\nШаршамбы, 01 февраль 2017\nБилдәле виртуоз ҡурайсы, бик күп конкурстар лауреаты, Ғата Сөләймәнов, Йомабай Иҫәнбаев, Кәрим Дияров һәм башҡа мәҙәниәт эшмәкәрҙәре менән бер рәттән исемен мәңгелеккә республикабыҙҙың музыка сәнғәте тарихына яҙған – Сәйфулла Дилмөхәмәтовҡа бөгөн 85 йәш тулған булыр ине.\nСәйфулла Ишғәле улы Дилмөхәмәтов 1932 йылдың 1 февралендә Башҡорт АССР-ның Йылайыр районы Иҫке Яҡуп ауылында тыуған. Бала саҡтан алып әсәһе башҡарыуында боронғо башҡорт йырҙарын яратып тыңлай. Әсәһе иҫ киткес һирәк тембр тауышына эйә була, халыҡ бейеүҙәрен дә матур башҡара.\nҠурай уның тормошона иртә йәштән инә – ҡурайҙа олатаһы, атаһы Ишғәле Шәмсетдин улы уйнай. Улар Сәйфулла Дилмөхәмәтовтың артабанғы яҙмышына йоғонто яһай ҙа инде. Уның өлкән ағаһы Ишмулла ла күренекле виртуоз ҡурайсы булып китә. 6-7 йәшендә ук был музыка ҡоралын үҙенә буйһондора. Йылдан-йыл үҙ оҫталығын камиллаштырып, ҡурайҙа уйнауҙың юғары кимәленә етә, уйнауға һәм уны эшләүгә яңылыҡтар индерә. Ул тәбиғәт тарафынан бүләкләнгән, тыумыштан талантлы кеше.\nХеҙмәт эшмәкәрлеген Сәйфулла Дилмөхәмәтов 1946 йылда Йылайыр районының урман хужалығында урман ҡырҡыусы булып башлай, артабан Тымыҡ океан флотында хеҙмәт итә. Демобилизациянан һуң Матрай машина-трактор станцияһында, «Йылайыр» урман хужалығында, «Башҡорт» совхозында эшләй. 1971-1974 йылдарҙа Иҫке Яҡуп ауылында клуб мөдире булып эшләй.\n1976 йылдан алып Сәйфулла Ишғәле улы күрше Хәйбулла районында хеҙмәт итә: Подольск урта мәктәбендә, 1983-1992 йылдарҙа Йомабай Иҫәнбаев исемендәге Аҡьяр балалар сәнғәт мәктәбенең Подольск филиалында уҡыта.\nҠурай менән бер ҡасан да айырылмай, бөтә ғүмерен яратҡан музыка ҡоралына бағышлай. Үҙенең тәүге наградаһы 1958 йылда район үҙешмәкәрҙәр конкурсында ҡатнашҡаны өсөн ала. Төрлө йылдарҙа Сәйфулла Ишғәле улы юғары кимәлдәге төрлө конкурстарҙа һәм байрамдарҙа билдәләнә. 1987 йылда Бөтә Союз халыҡ ижады фестивалендә лауреат була һәм почетлы билдә менән бүләкләнә. Сәйфулла Дилмөхәмәтов – «Берҙәмлек-Содружество» халыҡ-ара милли мәҙәниәт фестивале (2003 йылда Октябрьский ҡалаһында Гран-при яулай), республика ҡурайсылар конкурсы (1968 йылда Сибайҙа һәм 1998 йылда Өфөлә), Йомабай Иҫәнбаев исемендәге Республика музыканттар конкурсы (1982 йылда Өфөлә Гран-при яулай) лауреаты.\n1982 йылда Сәйфулла Дилмөхәмәтовҡа «Башҡортостан Республикаһының атҡаҙанған мәҙәниәт хеҙмәткәре» исеме бирелә.\nРеспубликала һәм унан алыҫта Сәйфулла Ишғәле улының эшләгән ҡурайҙарын яҡшы беләләр һәм хөрмәт итәләр. Шуның өсөн 1987 йылда СССР-ҙың Халыҡ хужалығы ҡаҙаныштары күргәҙмәһендә «Ҡурай- халыҡ музыка ҡоралын эшләү оҫтаһы» исеме бирелә. Үҙенең оҙаҡ йылдар дауамындағы эшмәкәрлегендә Хәйбулла районында тотош быуын ҡурайсыларын үҫтерә, улар уҡытыусыһының эшен намыҫлы дауам итә. Уның эшен баһалап, танылған халыҡ оҫтаһы һәм уҡытыусыға район етәкселеге «Хәйбулла районының почетлы гражданы» исемен бирә.\nҮҙенең 70 йәшлек юбилейы тантаһында Сәйфулла Дилмөхәмәтов: «Ҡурайсыларҙың күбәйгәндән-күбәйә барыуы өсөн бик шатмын. Үҙ-үҙем, халҡым алдындағы бурысты үтәнем, тип әйтә алам», ти.\nСәйфулла Дилмөхәмәтов 2004 йылдың 27 авгусында вафат була һәм тыуған ауылында ерләнә.\n2011 йылда уның иҫтәлегенә Аҡьярҙағы район мәҙәниәт һарайы бинаһында таҡтаташ асыла. Йыл һайын Хәйбулла районында Сәйфулла Дилмөхәмәтов исемендәге призға ҡурайсылар конкурсы ойошторола


"Бындай техника беҙгә бик кәрәк"\n21 Июль 2021, 21:30\nРадий Хәбиров: "Вәғәҙә итеүебеҙсә, МАКС-2021 авиасалонында модернизацияланған Ка-32А11М вертолетына презентация үткәрҙек".\n21 июлдә “МАКС-2021” халыҡ-ара авиация-космос салонында Башҡортостан Башлығы Радий Хәбиров "Ростех" дәүләт корпорацияһына ҡараған “Берләшкән двигателдәр төҙөү корпорацияһы” акционерҙар йәмғиәтенең перспективалы эшләнмәләре менән танышты. Улар иҫәбендә – ВК-650В двигателенең күргәҙмә өлгөһө. Комплекттарҙы “ОДК-Өфө моторҙар эшләү берекмәһе” йәмғиәте етештерә.\nРәсәйҙең Ка-226Т, «Ансат», VRT500 класлы һәм сит илдәрҙең ошондай уҡ йөк күтәрерлек вертолеттарына тәғәйенләнгән преспективалы двигателде ҙур тармаҡ кооперацияһында етештерәләр. Шулай итеп, “ВИАМ” федераль дәүләт унитар предприятиеһы турбиналар, күсмә каналдар өсөн аппараттар һәм башҡалар әҙерләгән. Тағы башҡа эшләнмәләр араһында перспективалы газ турбинаһы авиадвигателе ПД-8 бар.\n"Уның концепцияһына һалынған юғары параметрҙар һәм ярашлы экологик баһаламалар яңы двигателдең баҙарҙағы конкурентлыҡҡа һәләтлелеген тәьмин итәсәк, - тип белдерҙе ”ОДК-Климов” акционерҙар йәмғиәте генераль инструкторы Всеволод Елисеев. – Беҙ газ генераторының беренсе өлгөһөн әҙерләнек. Ул инженер һынауҙарының тәүге этабын уңышлы үтте. Артабан сертификатлау һынауҙарын үтеү өсөн двигателдең тәжрибә өлгөләрен йыйырға кәрәк”.\n"Барлыҡ проекттарҙы, корпорациябыҙ мөмкинлектәрен файҙаланып, беҙ тормошҡа ашырасаҡбыҙ, - тине “АДК” акционерҙар йәмғиәте генераль директоры Александр Артюхов. – Шулай итеп, “АДК-Өфө моторҙар эшләү берекмәһе” яңы эшләнмәләрҙе, шул иҫәптән граждандар авиацияһы өсөн двигателдәрҙе комплектлауҙа 30-40 процент ҡатнаша".\nБашҡортостан Башлығы Радий Хәбиров “Технодинамика” акционерҙар йәмғиәте стендын да ҡараны. Холдинг составында – республиканың өс предприятиеһы – Өфө агрегат етештереү берекмәһе, “Гидравлика” һәм “Молния” предприятиелары. Төбәк етәксеһе “Технодинамика” етәкселеге менән етештереүҙе диверсификациялау һәм авиация-космос тармағы өсөн продукция етештереүҙе үҫтереү хаҡында һөйләште.\n"Башҡортостандағы авиатөҙөлөш “АДК-Өфө моторҙар эшләү берекмәһе", Күмертау авиация етештереү предприятиеһы ғына түгел. "Ростех"ҡа һигеҙ предприятие инә. Шуға “МАКС-2021” халыҡ-ара авиация- космос салонында күрһәтелгән һәр самолетта беҙҙең төбәктә лә эшләнгән деталь бар, - тине Радий Хәбиров. – Был – ҙур ғорурлыҡ”.\nБыл сара хаҡында республика етәксеһе социаль селтәрҙәге сәхифәһендә лә яҙҙы.\n"Вәғәҙә итеүебеҙсә, МАКС-2021 авиасалонында модернизацияланған Ка-32А11М вертолетына презентация үткәрҙек. Партнерҙарыбыҙға - "Ростех"ҡа, "Рәсәй вертолеттары"на һәм айырым рәүештә "Ростех"тың индустриаль директоры Анатолий Сердюковҡа рәхмәт белдерәм. Уларҙың булышлығы арҡаһында КумАПП хәҙер өс сменала эшләй, һөҙөмтәлә беҙ етештереүҙе үҫтерә һәм яңырта алабыҙ. Ка-32А11М вертолеты ошо ҙур эш емештәренең береһе булып тора.\nРеспубликала шундай ҡарар ҡабул иттек: быйыл үҙебеҙҙең Ғәҙәттән тыш хәлдәр буйынса дәүләт комитеты өсөн ошондай вертолет һатып алабыҙ. Башҡортостан биләмәһе бик ҙур. Уның яртыһы - урмандар, тауҙар, айырым һаҡланған тәбиғәт объекттары. Ғәҙәттән тыш хәлдәр күберәк шундай урындарҙа була. Ошондай техника беҙгә бик кәрәк. Кәрәк булһа, күршеләргә лә ярҙам итәсәкбеҙ.\nБеҙҙең авиация кластеры эшләнмәләре һәйбәт, хәрәкәт векторы дөрөҫ. Хәҙер тик алға", - тип яҙҙы республика Башлығы.


Уйынсылары өсөн осраша - Видео чат - таныштырыу лайф - стрим тере!\nУйынсылары өсөн осраша\nБыл триллер, ҡот осҡос\nБында яңғыҙ уйында, тел йыйыныусы дустар, уйында мәрәй һәм беренсе яртыһына индерәләр башҡа төбәктә партнерҙар элек яйға һалыу өсөн яуап биреүсе идарасы predajcu профиль асылмайСара аҙағында һәр юлда 10 компьютер опросник текст, буш теги һәм деталдәр өҫтәп, уларҙың рәсми булмаған тайпылмай опросник һүрәтләгән фото барлыҡҡа килде. Барыһы һаумы, зинһар, үтенәм мин бер ни магистр дәрәжәһе бар, 23, әллә ниндәй насар ғәҙәттәре бар, эсә сит илдә уҡыу өсөн. Мин ябай. Мин һәм башҡалар менән ауыр була башланы, шуға күрә мин бер ни тиклем деревни.\nКүпме минең менән шулай булды\nТәүҙә мин һүҙһеҙ, бик стесняйтесь аралашып, беҙ бер-беребеҙҙе белгән һәм артабан эшләй. Был кисәлә йыш ҡына шулай булғас мин, мәҫәлән, тымыҡ хәл. Фильм булһа, телевидение, йәнһүрәт, футбол һәм рейдиска, һәм компьютер уйындарын, музыка тыңлап, ютабчик, одержимый, ҡарап бар мени, 2K һаҡлау тиерлек файҙаланып мен, мен бар, тарихи, ме бар, сәйәсәт төрлө проблемалары тураһында һөйләне, нисек һәм ҡара юмор, юмор вульгар әммә, ҡағиҙә булараҡ, хлам өйөмдәре. Минең яуап сәбәп, был фильмдар һайлап алына - был яза. Ҡайһы бер фотолар иртәрәк, күберәк һайланырға теләгән фекерем шул kinopoisk, ул эште сифатлы һәм микроскопик фильм дерьмовый моңһоу, әммә ул ваҡытта һайлауҙарҙа ала. Бәлки, һеҙ фильмды ҡараған өсөн төрлө жанрҙа һәм төрлө кәйефтең төрлө булыуына ҡарап, һеҙ телисез. Тик, зинһар, мин әйтәм, һин нимә эшләйһең. Икенсе донъя һуғышы ваҡытты үҙ эсенә ала һәм боронғо тарихи фильмдар. Яҡшы аҙағы менән бәхетле мин драмаһы ҡарарға яратам, әммә фильм һәм типик, визуализироваться реалистик булмаған. Мин бөтә әҫәрҙәрҙе яратып ҡарамаҫтан, жанрҙарҙа түгел, тип уйламай баш - комедияла йәки был вульгарность, ә иң мөһиме, был әҫәрҙәр"юмор"- был нәмә солидный түгел, ә уйын-көлкө. Мин яратам элекке совет һәм сит ил фильмдарын ҡарай.\nМөхәббәт өлкәһендә һәм документаль фильм сығарырға әйбере төрлө темалар сағылыш таба.\nБелем биреү менән бер телепрограммалар фильм ҡарап, уйын яратыуы, өйрәнеүгә алып бара, эйе, эйе, атмосфера һәм был проект үҙ әйберҙәрҙе үҙе ҡарт, советтар союзы ҡасан үткәрелә тикшеренеүҙәр, трансфертный был енәйәт ул:"Мин оҙаҡ ваҡыт ултырған диван һәм футбол, спорт һәм, ныҡышмал һәм сыҙамлы вкусно унда мин шунда ашайым". Йәй, мин йүгерҙем, минең буш ваҡытым бар. Миңә кәрәк урын булды, унда буласаҡ ял булыр ине. Уйынға килгәндә, бындай ҡыҙыҡһыныу булһа ла мин интернет-проект, һ. COP тол нисек, әммә мин йыш, бик һирәк, һәр ярты йыл 6 һәм краб уйнап йөрөй. Шуны эҙләйбеҙ ҙә был аҙыҡ-түлек менән бәйле.\n20-23 йыл персонаждары тиклем мауыға һәм ҡыҙҙар оҡшай һәм оҡшамай.\nҠыҙ һөйләшеү һәм фекер алышыу булды, фильмдар, мультфильмдар, телевидение, ҡала һәм тирә-яҡ яр. Мөһим уйын булыр өсөн ҡыҙ йәки ми өсөн phasmophobia. Әгәр ҙә һеҙ йәш булһа, иң мөһим әйберҙәрҙең береһе - ул шатлыҡ. Башҡа уйындарҙа ла булды, яҡшы булырға мөмкин әйбәтерәк, һеҙ яңы ACC кәрәк) шул сәғәтенә 100 план тултырырға, әммә бер нәмә лә поделать. АКССА яңы шуға күрә, мәскәү ваҡытына кем эш - көндәре менән 21:00 до 21:00, - был тәрән һәм юмористик тәьҫир, әммә шул уҡ ваҡытта киске программа ятышлы, һәр аңлашыла. Күберәк ҙур һәм мин барҙыр тип уйлайым, сөнки донъя шулай үткәрелә, тип, ғәҙәттә. Ғәҙәттә мин, Йәйғор, башҡа уйындар уйнайҙар инде.\nТыңларға, миңә әйтерһең, мин яратам Оньяма, был уйын.\nБигерәк тә әгәр ҙә мин ярлы, тип үҙ кеше, мил ялбыр. Дөйөм алғанда, инде күп һөйөүселәрҙе йыйҙы, максималь ара аңлашыу, аралашыу һәм уйын кеүек, килә йыйыныусы дустар, килгән һүрәтләнә. Иң элек, мин Реал Мадрид дауам итергә теләй ине. Артабан уның өсөн арзан булып сыға. Мин бик тыныс кеше, хатта йорт бар, клуб, ләкин мин эсеү бөтөнләй. Интроверт мин, тураһында мин күп нәмә тәбиғәт ярата, аниме, уйын, спорт, фән, поп-мәҙәниәтенә, әҙәбиәте һәм сит теле.\nМин музыка тыңларға ярата, тик клип тыңлап тама миңә юғары сифатлы (башлыса анин-амви), ҡабатланған бер үк клип түгел әлегә.\nЗинһар, мин әйтәм, 18-26 йәшендә ҡыҙы әгәр һеҙ, бер ниндәй ҙә сәбәп тә юҡ, әммә әгәр һеҙ, йәш кеше, уның янында булған стандарттар, формальность яһаны, ул ижад түгел.\nVideo Sweden Men\nMosku emakumeen free Datazio, Voronezh Datazio guneak\nч рулетка менән ҡыҙыҡай таныш булмаған онлайн видео чат ҡыҙ танышты сайтында танышырға видео чат секс видео менән бушлай таныша дуҫлыҡ онлайн чатта теркәлергә булмаған видео трансляции секс видео фото танышты өлкәндәр өсөн бушлай таныша 10 ч рулетка


Туған телем – иркә гөлөм.\n25 Ноябрь , 15:08\nШул ваҡыт һеңлем, беҙҙе аптырашта ҡалдырып: “Апай, ә күбәләк тигән һүҙ ҡайҙан барлыҡҡа килгән?” – тип һорап ҡуйҙы. Тәүҙә ни әйтергә белмәй торҙоҡ, унан апайым:\nЙәйҙең бер матур көнөндә ғаиләбеҙ менән бесәнгә сыҡтыҡ. Тәбиғәткә һоҡланып туя алмайбыҙ. Беҙҙең яҡтар бигерәк матур бит ул, курорттарың ары торһон. Хатта тирләп-бешеп бесән эшләүе лә күңелле.\nАрып киткәс, хәл йыйырға туҡтаныҡ. Атайым сәй ҡайнатып маташа, әсәйем ситтәрәк мәтрүшкә йыя. Ә беҙ – апайым, мин һәм ете йәшлек һеңлем, үләнгә яттыҡ та зәп-зәңгәр күктә йөҙгән аҡһыл болоттарҙы күҙәтәбеҙ. Уларҙы әллә нәмәләргә оҡшатып бөтөрәбеҙ. Береһен мин айыуға оҡшаттым, һеңлем эт балаһын тапты, ә апайым: “Ана теге болот күбәләккә оҡшаған,” – тине. Шул ваҡыт апайымдың маңлайына бер күбәләк килеп ҡунды. Беҙ кинәт көлөп ебәрҙек тә күбәләкте ҡурҡыттыҡ.\nБахырҡай, осоп китте лә мәтрүшкә йыйып килгән әсәйемдең ҡосағындағы гөлләмәгә ҡунды. Ул да һелкенеп, күбәләкте өркөткәс, ары осто һәм болондағы сәскәләргә ҡунып, уйнарға тотондо.\nШул ваҡыт һеңлем, беҙҙе аптырашта ҡалдырып: “Апай, ә күбәләк тигән һүҙ ҡайҙан барлыҡҡа килгән?” – тип һорап ҡуйҙы. Тәүҙә ни әйтергә белмәй торҙоҡ, унан апайым: “Күп әйләнгәнгә күрә “күбәләк” тип атағандарҙыр уны,” – тип ҡуйҙы. Шунан апайым менән ултырҙыҡ та, “кү-бә-ләк” тип ижекләп әйтеп ҡараныҡ, унан ошо һүҙҙең матурлығы тураһында әңгәмә ҡороп, үҙебеҙ ҙә һиҙмәҫтән, телебеҙҙәге һүҙҙәрҙең мәғәнәһен асыҡлай башланыҡ.\nДөрөҫөн генә әйткәндә, йәшәйбеҙ, үҫәбеҙ, һөйләшәбеҙ – бөтәһе лә шулай булырға тейеш кеүек. Ә үҙебеҙҙең телебеҙҙең матурлығына бер ҙә иғтибар итмәйбеҙ икән.\nКү-бә-ләк, күбәләк! Ниндәй матур һүҙ! Исеме есеменә тура килеп кенә тора бит. Шундай еңеллек, наҙлылыҡ был һүҙҙә. Иғтибар итһәң, телебеҙҙең башҡа һүҙҙәре лә шулай бит...\nБеҙ, тыуып, ошо донъяла тәүге һулышыбыҙҙы алғас та, йәнәшәбеҙҙә әсәйебеҙ, атайыбыҙ барлығын тоябыҙ. Телебеҙ ҙә “әсәй”, “атай”, тип асыла. Ә был һүҙҙәрҙең дә мәғәнәләре ниндәй ҙур төшөнсәгә эйә бит.\nӘсәй! – иркәләгән йәйге йылы ел, ҡосағына алып йылытҡан наҙлы ҡояш бит ул. Шуға ла был һүҙ матур әйтеләлер. Ә инде “атай” тип әйткәндә һин ышаныс, таяныс барлығын тояһың. Түбәң күккә тейгәнсе күтәреүсе кеше бит ул атай!\nХалҡым телендәге ошондай матур һүҙҙәргә байҡау яһап бөтә тирә-яғыма әйләнеп ҡарайым. Ағас, урман, ялан, сәскә, шишмә... Ниндәй генә һүҙҙе алһаң да, бөтәһе лә үҙенә тап килеп тора.\nТелебеҙҙең үҙенсәлекле өндәре – ә, ү, ө, ҙ, ң – һүҙҙәргә матурлыҡ, наҙлылыҡ, йомшаҡлыҡ өҫтәй.\nЭй, илһамлы, эй, хөрмәтле башҡорт теле!\nБөйөк әҙибәбеҙ Зәйнәб Биишева телебеҙҙең гүзәллеген бына шундай тапҡыр һүҙҙәр менән аса.\nТелебеҙҙең тағы ла бер сере бар: ул беҙгә инглиз телен үҙләштерергә ярҙам итә. Инглиз телендә булған ә, ү, ө, ҫ, ҙ, һ, ң өндәрен башҡа милләт кешеләре дөрөҫ итеп әйтә алмай. Ә беҙҙең ҡаныбыҙға был өндәр әсә һөтө менән бергә һеңешкән.\nБына ошоларҙы уйлағанда, ирекһеҙҙән удмурт шағиры Флор Васильевтың шиғыр юлдары иҫкә төшә: “Туған тел – ул тәүге аҙым кеүек, беренсеһен баҫмайынса икенсе аҙымыңды яһап булмай.”\n(– Родной язык – как первый в жизни шаг\nБез первого – второму не бывать.\nРодной язык на всех земных путях\nВсегда с тобой, Как любящая мать.)\nТуған телем, ғәзиз халҡым кеүек: заманында нисек кәмһетергә тырышһалар ҙа, бөтөрөү ҡурҡынысы менән янаһалар ҙа, телем бөтмәгән. Көслө рухлы булып йәшәп килә. Бөгөнгө көндә тыуған ауырлыҡтарҙы ла, башҡорт халҡым, туған телем ваҡытлыса ғына ауырлыҡ итеп ҡабул итер, тип ышанам. Заман килер, киләсәктә туған телебеҙгә лә оло ихтирам менән ҡарай башларҙар, мәктәптәрҙә башҡорт телен өйрәнеү дәрестәре күберәк булыр. Һәм ул ваҡытта балалар “Әсәй – мама була, атай – папа була,” тип ултырмаҫтар, ә бөйөк шағирҙарыбыҙҙың тел тураһындағы оло мәғәнәле шиғырҙарын ғорурлыҡ менән яттан һөйләрҙәр.\nҮҙемдең һүҙҙәремде Кәтибә Кинйәбулатованың “Туған телем”шиғырындағы юлдар менән тамамлағым килә:\nАтай тигәндә лә һин кәрәк,\nӘсәй тигәндә лә һин кәрәк.\nТыуған ерем, айым, ҡояшым,\nТип әйтһәм дә\nТелем, һин кәрәк.\nАсҡын районы Ҡашҡа мәктәбе уҡыусыһы.


Ниғмәтуллин Рауил Хөрмәт улы — Башҡорт Википедияһы\nНиғмәтуллин Рауил Хөрмәт улы\n(Рауил Ниғмәтуллин битенән йүнәлтелде)\nНиғмәтуллин Рауил Хөрмәт улы (12 май 1941 — 5 сентябрь 2005) — башҡорт шағиры, ғалим, йәмәғәт эшмәкәре һәм сәйәсмән. 1984 йылдан СССР Яҙыусылар союзы ағзаһы. 1990—2004 йылдарҙа — Башҡорт дәүләт педагогия университеты уҡытыусыһы. Башҡортостандың атҡаҙанған мәҙәниәт хеҙмәткәре (1991).\nРауил Ниғмәтуллин 1941 йылдың 12 майында Башҡорт АССР-ының Маҡар (хәҙер Башҡортостан Республикаһының Ишембай районы) Ғүмәр ауылында тыуған. Һигеҙ класты тамамлағас, колхозда эшләй.\n1965 йылда зооветеринария техникумын тамамлап, "Коммунизм" колхозында баш зоотехник, партком секретары вазифаларын башҡара. Башҡорт дәүләт университетында белем алып, 1969 йылда Әхмәр урта мәктәбендә директор булып эшләй башлай. 1973 йылда РСФСР Милли мәктәптәр институтының Башҡортостан филиалында ғилми хеҙмәткәр, 1977 йылда "Башҡортостан уҡытыусыһы" журналының баш мөхәррире урынбаҫары була. 1979-1984 йылдарҙа Башҡортостан китап нәшриәтенең нәфис әҙәбиәт бүлегендә редактор вазифаһын башҡара. 1984 йылдан Башҡортостан Яҙыусылар Союзының Стәрлетамаҡ ойошмаһының яуаплы секретары итеп һайлана.\n1989 йылда рәсми Мәскәүҙән Стәрлетамаҡта башҡорт телендә ҡала гәзитен булдырыуҙы юллай башлай. 1990 йылда ҡала яҙыусылары ойошмаһы органы булараҡ, "Стәрле таңдары"гәзите сыға башлай. Аҙаҡҡараҡ ул бөгөнгө "Ашҡаҙар" гәзитенә әйләнеп китә. Шул саҡтарҙа уҡ әле Рауил ағай ҡалала милли мәктәптәр асыу (милли кластар ҙа булмаған бер мәлде!), башҡорт драма театры, филармония ойоштороу кеүек төшкә лә инеп сыҡмаған нәмәләр тураһында һөйләр ине ...Ҡалала "Аманат"башҡорт халыҡ үҙәген барлыҡҡа килтереп, үҙе йәмәғәт башланғысында шуның тәүге етәксеһе була. Биш-алты йыл эсендә "Ашҡаҙары" ла, драма театры ла, филармонияһы ла асыла, милли мәктәптәр һәм кластар ҙа шул хыялдан барлыҡҡа килеп, һин дә мин эшләп китәләр! Ҡалала Жәлил Кейекбаев исемендәге 3-сө башҡорт гимназияһы асылып, уңышлы эшләй башлауы ла уның исеме менән бәйле. Рауил Хөрмәт улы 1990 йылда Өфөгә Башҡорт дәүләт педагогия институтынына эшкә саҡырыла. 1991 йылдан Башҡорт халыҡ фирҡәһе Үҙәк идара рәйесе вазифаһына тәғәйенләнә. Заманыбыҙҙың халыҡтар дуҫлығы һәм азатлыҡ илсеһе булып танылған Рауил Хөрмәт улы башҡорт халҡының уй-тойғолары менән йәшәп, Башҡортостандың үҙаллылығын тәьмин итеү буйынса беренселәрҙән булып азатлыҡ байрағын күтәреп сыҡты. Шуға күрә уның тормошоноң һуңғы йылдарындағы эшмәкәрлеге Өфө ҡалаһы, бөтә Башҡортостан кимәлендәге хәл- ваҡиғалар менән бәйле була. Бөтә донъя башҡорт ҡоролтайы башҡарма комитеты ағзаһы итеп һайлана, башҡорт әҙәбиәтен яңыса уҡытыуҙың программа-дәреслектәрен төҙөүсе ғалим, "Үҫмер" исемле китаптар серияһы һәм "Әҙәбиәт буйынса кластан тыш эштәр" методик ҡулланмаһының, 50-нән артыҡ йырҙар авторы, ялҡынлы оратор.\nКешенең яҙмышына, булмышына уның исеме хәл иткес йоғонто яһай тейеүҙәре раҫтыр: "Рауил-үҫмер, йәш егет;сәйәхәтсе, ил гиҙеүсе". "Хөрмәт - ҡәҙер. Ниғмәтулла - байлыҡ, мөлкәт, бәхеткә эйә" мәғәнәһендәге исемдәр. Ә байлыҡ төшөнсәһенә ҡарата Рауил Ниғмәтуллиндың фекере аныҡ ине:\nБерәү өсөн байлыҡ - алтын,\nБайлығым, ти берәү, атын.\nБерәү өсөн байлыҡ- аҡса,\nБерәү өсөн байлыҡ - баҡса,\nБерәү өсөн байлыҡ- малда,\nБерәү өсөн байлыҡ- балда,\nЙотһа байлыҡ намыҫыңды -\nЙән ғазабы көтә алда.\nУның байлығы - рухи байлыҡ ине: туған теле, Тыуған иле һәм еренең имен булыуы, иленең һәм халҡының азатлығы, милләттәштәренең дуҫлығы, берҙәмлеге, аңлы булыуы. Маҡсаты - "Булһын өсөн Башҡортостан!"тип янып йәшәүҙә булды:\nЯҙмаҫ элек тамам һуштан!\nБулһын өсөн телем, илем,\nБулһын өсөн Башҡортостан!\nБер ни ҡалмаҫ телдән, илдән,\nҘур тарихлы башҡортлоҡтан -\nОран һалып остан осҡа,\nИңдәш булып йәндәш дуҫҡа,\nҮҙенең йәштәштәренә "Һабандаштар"исемле поэмаһын арнаған:\nҺуҙылһа ла бары бер аҙға,\nУртаҡтар бит беҙҙең тыуған ерҙә\nБергә ярған тәүге бураҙна!\nРауил Ниғмәтуллин әҙәбиәткә үткән быуаттың 70-се йылдарында килә. Йәштәргә аң-белем өләшеүсе һәйбәт педагог һәм әҙәбиәт өлкәһендә ялҡыны һирпелеп торған ижадсы булараҡ балалар һәм үҫмерҙәр өсөн фәһемле китаптар сығара:\n"Кемгә ниндәй исем"(1993),\nШағирҙың өлкәндәр өсөн яҙылған әҫәрҙәрендә әхлаҡи һәм рухи ҡиммәттәр, милләтенең яҙмышы өсөн борсолоу идеялары ярылып ята:\n"Тауҙарҙа таң" (1981)\n"Япраҡ еле" (1984)\n"Мөхәббәткә юҡ өҙәрем" (1991)\n"Тауҙарыма ҡарап" (2001)\nР.Ниғмәтуллин юғары тәрбиәлелек сифаттарына эйә мәҙәни кеше, талапсан һәм ғәҙел остаз, маҡсатына һәм выжданына тоғро, көслө рухлы шәхес, ҡайнап торған энергиялы ижадсы булып ҡалды замандаштарының хәтерендә.\nПисатели земли башкирской. Справочник/Сост.: Р.Н.Баимов, Г.Н.Гареева, Р.Х.Тимергалина. - Уфа: Китап, 2006, 496 с.\nХәмит Иргалин "Ил ағаһы"/"Ашҡаҙар"гәзите, 24 май, 1996 йыл.\nМәсғүт Хажиев "Иҫтәлекле осрашыу/"Ашҡаҙар"гәзите, 5 февраль, 2000 йыл.\nНиғмәтуллин Рауил Хөрмәт улы — Башҡорт энциклопедияһы 2016 йылдың 21 апрель көнөндә архивланған. (Тикшерелеү көнө: 27 июнь 2017)\nhttps://ba.wikipedia.org/w/index.php?title=Ниғмәтуллин_Рауил_Хөрмәт_улы&oldid=1090063 ҡабул ителгән\nИшембай районында тыуғандар\nБыл бит һуңғы тапҡыр 11:58 3 ноябрь 2021 үҙгәртелгән.


8 Февраль 2011, 14:44\nМөхәббәт тураһындағы һүҙҙәр күптән әйтелеп бөткәндәй күренһә лә, кинонан да, үҙ тормошобоҙҙағы миҫалдарҙан да һөйөүҙең бөтә нескәлектәрен белеп бөткән кеүек булһаҡ та, күңел үҙенән-үҙе мөхәббәтле фильмдарға, тамашаларға тартыла. Матурлыҡ эҙләпме, бәхетеңде тағы ла нығыраҡ аңлар өсөнмө, йә һөйгәнеңде иҫкә алып, күҙҙәрҙе сылатырғамы – нисек кенә булмаһын, мөхәббәт темаһын яратабыҙ инде беҙ. Ғашиҡтар көнө яҡынлашып килгәндә был тағы ла нығыраҡ актуалләшеп китә. Сәскәләр, йөрәк төшөрөлгән бихисап открытка, кәнфит, мөхәббәт тураһындағы фильмдарға билеттар... Ошо бер көн эсендә үҙеңде кемгәлер кәрәк итеп тойоу, яҡындарыңдың, дуҫтарыңдың йылы һүҙҙәрен ишетеү шундай рәхәт. Хатта әллә нисәмә ай буйы күрешмәгән, бәлки, хатта иҫтәренә лә төшөрмәгән кешеләр ҙә ҡотлай. Һөйгәндәр был көндө бер-береһенә айырыуса иғтибарлы. Әммә мөхәббәт бит ошо бер көнлөк байрам ғына түгел. Ә йыл буйы ниңәлер беҙ был турала артыҡ уйланырға яратмайбыҙ.\nХ. Әхмәтов исемендәге Башҡорт дәүләт филармонияһында 13 февралдә Ғашиҡтар көнө айҡанлы үтәсәк байрам да тап ошо турала. «Мөхәббәткә 365 көн» тип аталған юмористик концерт ябай ғына хәҡиҡәтте асып һала: йылдың ошо бер көнөндә генә түгел, ә көн һайын беҙ үҙебеҙҙең һөйөүебеҙҙе раҫларға тейешбеҙ. «Мөхәббәт – йәшәү мәғәнәһе. Кеше донъяла тик һөйөү менән генә ысын мәғәнәһендә йәшәй, кемделер яратмай икән, уның күңеле буп-буш. Ул һөйөргә, һөйөлөргә, кем өсөндөр йәшәргә тейеш», – тамашаның режиссеры Илшат Фәхертдинов һәр тамашасыға шул фекерен еткерергә теләй. Сценарий ҡыҙыҡлы итеп төҙөлгән. Беҙҙең арала Әлфиәләр, Айгөлдәр, Лилиәләр күп бит инде. Открыткаңдың яңылыш ҡына икенсе берәүгә барып эләгеүе лә бар. Ә был саҡта ҡыҙыҡлы-ҡыҙғаныслы мажара булыуын көт тә тор. Ә был мажарала халыҡтың яратҡан артистары – Рәсүл ҡарабулатов, Фәдис Ғәниев һәм Лилиә Биктимерова, Лилиә һәм Хәлит Фәтиховтар, Нәсимә һәм Азамат Тимеровтар, Миңзифа Исҡужина һәм Артур Туҡтағолов, Венера Рәхмәтуллина һәм Рушан Биктимеров, Әлфиә Ғәлләмова һәм Рөстәм Шәрипов, Лилиә Ишемйәрова һәм Урал Мортазин, Әлфиә Заһиҙуллина һәм Марсель ҡотоевтар ҡатнаша икән, күңелле тамаша булырын көт тә тор. Артистарҙың һирәк башҡарылған һәм яңы йырҙары юмор менән һуғарылып барасаҡ. Йыр-моң, дәртле бейеүҙәр ғашиҡ йәндәргә ысын бүләк булмаҡсы. Тамашанан һеҙ ҙә мәхрүм ҡалмағыҙ.


Вики-өләсәйҙәр йәштәрҙе уҙҙыра!\n2 Сентябрь 2019, 20:15\n14-18 август көндәрендә Стокгольмда Викимания конференцияһында Викимедиа фондының башҡарма директоры Катрин Маэр тәржемәселәр роле тураһында һүҙ сыҡҡас, башҡорт инәйҙәрен, беҙҙең вики-өләсәйҙәребеҙҙе айырым маҡтап киткән.\nӘйткәндәй, журналист Зәйтүнә Ниғәмәтйәнованың “Бәйләнештә” социаль селтәрендәге шәхси сәхифәһендә тора ул видеояҙма.\n“Миңә иң оҡшағаны – ул башҡорт инәйҙәре. Улар Рәсәйҙең Башҡортостан тигән төбәгенән, күбеһенсә ауыл ерендә йәшәгән өлкән йәштәге ҡатын-ҡыҙҙар. Шулай итеп, башҡорттар баҫтырған тәржемә буйынса тәүге егерме иҫәбенә инәләр, әйҙәгеҙ, инәйҙәрҙе алҡышлайыҡ!” – ти Катрин Маэр үҙ сығышында.\nБилдәле шағирә, йәмәғәт эшмәкәре Гүзәл Ситдыҡова ла, шатлығын уртаҡлашып, былай тине:\n– Яҡшы эшебеҙҙе күрә белгәнгә рәхмәт! Вики-өләсәйҙәрҙең иң "стажлы" ирекмәне булараҡ (һигеҙ йыл була инде яҙышҡаныма), шуны ла өҫтәр инем – тәржемә итеп кенә ҡалмайбыҙ, үҙ мәҡәләләребеҙҙе лә яҙабыҙ. Дөрөҫөн әйткәндә, ул ханымдар “Бәйләнештә”селтәрендәге минең берләшмәм аша йәлеп ителде, дәүләт тарафынан бер ниндәй ярҙам да, тәҡдим дә алманыҡ, үҙ теләгебеҙ менән тотондоҡ был эшкә.\nФото Г. Ситдыҡованың социаль селтәрҙәге сәхифәһенән.


«Киске Өфө» гәзитенең сайты - ҠАНДА БУЛҒАН ҠОМАР АҢЫБЫҘ УЯНЫУЫН КӨТКӘН ИКӘН ДӘ - 2018 - Мәҡәләләр\nҠАНДА БУЛҒАН ҠОМАР АҢЫБЫҘ УЯНЫУЫН КӨТКӘН ИКӘН ДӘ\nОшо көндәрҙә Иглин районында традицион яндан уҡ атыу буйынса III халыҡ-ара "Мәргән уҡсы" фестивале үтте. Унда Башҡортостандан һәм Рәсәйҙең башҡа төбәктәренән, Словакия, Германия, Беларусь, Ҡаҙағстан, Ҡырғыҙстан илдәренән һикһәндән артыҡ кеше ҡатнашты. Сәмле ярыштарҙа үҙ таҫыллыҡтарын күрһәтергә килгән уҡсылар, көс һынашыуҙан тыш, Иглин районы һабантуйы күренештәрен дә тамаша ҡылып, ерле халыҡтың мәҙәниәте менән яҡындан таныша алды.\nРайондың һабантуй байрамын Иглин районы хакимиәте башлығы Ғафуан Шәйхетдинов һәм саҡырылған ҡунаҡтар - РФ Дәүләт Думаһы депутаты Зөһрә Рәхмәтуллина, БР Ер һәм милек мөнәсәбәттәре министры урынбаҫары Азамат Хәсәнов, Башҡортостандың "Ерҙәрҙе мелиорациялау идаралығы" директоры Артур Заманов асып ебәрҙе.\n- Һабантуй - борон-борондан дуҫлыҡ, тыныслыҡ, икмәк үҫтереүсе, ерҙе яратыусы һәм ҡурсалаусы әҙәмдең Ер, Һауа менән бәйләнеше символы һаналған. Бөгөн дә байрам заман кешеһенә үҙ асылын юғалтмай, ошо ҡиммәттәрҙе тапшырып килә. Иглин районында эшсән, тырыш, берҙәм кешеләр йәшәй, улар иген, данлыҡлы Иглин һуғанын үҫтерә, умарта тота, балалар тәрбиәләй. Ғөмүмән, төрлө милләт кешеләре бында уртаҡ тел табып, торған ерен йәмләп, донъя көтә. Ошондай күркәм сараның "Мәргән уҡсы" халыҡ-ара фестивале менән бергә үткәрелеүе бигерәк тә әһәмиәтле, сөнки бергә аралашып йәшәгән төрлө милләт кешеләренә үҙебеҙҙең мәҙәниәтте, ғөрөф-ғәҙәттәрҙе, йәшәү рәүешебеҙҙе сағылдырырға, илде һаҡларлыҡ батыр ир-егеттәребеҙ барлығын күрһәтергә форсат бирә, - тине Зөһрә Йыһанур ҡыҙы үҙенең сығышында. Ауыл хужалығының хеҙмәт алдынғыларын тәбрикләгәндән һуң, һабантуйҙың иң сағыу бәйгеһе - ат сабышы башланды. Елдәй елгән арғымаҡтар күңелдәрҙе елкендереп, бер-бер артлы киң майҙанды урап ярыша торғансы, һабантуйҙағы башҡа күренештәргә күҙ һалырға сират етте. Иглин районда төрлө милләт кешеләре йәшәй, шуға ауыл биләмәләренән килгән күргәҙмәләрҙә лә уларҙың ошо үҙенсәлеге сағылыш тапҡайны. Милли аш-һыуҙар менән тулы ашъяулыҡлы тирмәләргә терәлешеп, ут күрше булып урыҫ "изба"лары, таш мейестәр ултыра. Тамаша ҡылырға килеүселәр ҡунаҡсыл хужаларҙың һәр "ихатаһына" инеп сыҡҡандан һуң, Иглин районының ғына түгел, дөйөм Башҡортостан халҡының көнкүреш үҙенсәлектәренә, ғөрөфтәренә байҡау яһай алыуы тураһында һөйләне. Артабан күптәр ауыл халҡының күргәҙмәһенә ҡапма-ҡаршы яҡта урынлашҡан төрлө биҙәүестәр, күндән эшләнгән әйберҙәр һатылған рәткә йүнәлде. Бында ысын таштарҙан, ҡиммәтле металдарҙан, финифть ярҙамында яһалған алҡа-беләҙектәрҙән тыш, боронғо өлгөләргә ҡарап та, заманлаштырып та эшләнгән селтәрҙәр, күн янсыҡтар, боронғоларына оҡшатып пластиктан яһалған сулпылар, башҡорт халҡының музыка уйын ҡоралдары һәм башҡа бихисап ҡыҙыҡлы әйберҙәр теҙелгәйне.\nАна, күҙҙе ҡамаштырған ошо күргәҙмәләр киҫешкән ерҙә... традицион яндан уҡ атыу буйынса III халыҡ-ара "Мәргән уҡсы" фестивале үткәрелгән майҙан янында тимер Аҡбуҙат баҫып тора. Батырҙарҙы бер майҙанға йыйырға, рухландырырға йыйынғандай, ҡанаттарын йәйеп, әле генә Күктән килеп төшкәндәй кеүек тойолдо ул. Уның эргәһенә йыйылған халыҡ төркөмөн үтеп, бәйге майҙанына аяҡ баҫтыҡ һәм... бер кемгә иғтибар итмәй, бары тик уҡ атыу күнекмәләре менән мәшғүл уҡсылар араһына килеп индек.\nМәргән уҡсылар фестивален ойоштороусыларҙың береһе Юлай Ғәлиуллин әйтеүенсә, быйыл өс турнирҙан торған бәйгелә 82 уҡсы ҡатнашҡан. Беренсе көндә үткәрелгән республика турнирында Башҡортостандың төрлө төбәктәренән йыйылған уҡсылар көс һынашҡан. Улар араһынан ни бары ун ике иң мәргән, етеҙ уҡсы "Евразия кубогы" турнирында республика намыҫын яҡлау хоҡуғын алған. Уғатарҙар был этапта "Бүрәнә", "Шыршы", "Ҡабан", "Шүлгән", "Яу", "Тәҙрә" тигән алты төр һынау үткән. Атамаларына ҡарап та һынауҙарҙың ҡатмарлығын, сәмле кешенең көс-ғәйрәтен тоҡандырып ебәрерлек булыуын күҙалларға мөмкин. Республика турнирында беренселекте яулаусы Сибай ҡалаһы уғатары Хөрмәт Таһиров әйтеүенсә, сослоҡ та, таҫыллыҡ та, мәргәнлек тә талап ителгән был ярышта. "Мин йәш саҡтан ҡулыма уҡ-һаҙаҡ тотоп, мәле тура килгәндә атып ҡарарға әүәҫ кешемен. Ошо ярыштар үткәрелә башлағас та үҙем эшләгән ян менән килеп, икенсе урын алып ҡайтҡайным. Быйыл республика уғатарҙары араһында беренселекте яуланым, кеше йөрәгенең ныҡлығынан тора бит ул мәргәнлек", - ти ул. Был турнирҙа ҡатын-ҡыҙҙар ҙа ярышты. Улар араһында Учалы ҡалаһынан Лиана Ихсанова иң мәргәне тип табылды, икенсе урынды Ғафури районынан Гүзәл Ибәтуллина, өсөнсө урынды Учалы ҡалаһынан Лилиә Низаметдинова яуланы.\nӘ бына фестивалдең икенсе көнөндә үткәрелгән ярышта иртәнән кискә тиклем башҡорт уғатарҙары Мәскәү өлкәһе, Омск һәм Силәбе ҡалалары, Ҡырғыҙстан, Ҡаҙағстан, Беларусь, Словакия, Германия илдәренән килгән бәйгеселәр менән бергә II халыҡ-ара "Евразия кубогы" турнирында урындан тороп сәпкә тейҙереү һәм һыбай уҡ атыу буйынса оҫталыҡтарын һынаны. Мәргәндәрҙе сәмләндереү ниәтендә ойоштороусылар был турнирҙы ла үҙҙәренсә төрләндереп ебәргән: "Даға", "Ҡотҡарыу", "Баҫҡыс", "Ҡарауылтау" тигән һынауҙар аша үтте уҡсылар. "Даға" тип аталған һынауҙа уғатарҙар 20 метр алыҫлыҡта ҡуйылған сәптәге даға һүрәттәренә икешәр уҡ эләктерҙе. "Ҡотҡарыу" һынауы ла ситтән ҡарап тороусыларға бик ҡыҙыҡлы тойолдо: аманатҡа алынған һылыу ҡыҙҙы ҡотҡарыу өсөн яуыз урлаусыны "уҡтан атып йығырға" кәрәк ине. "Баҫҡыс" тигән һынауҙа төрлө алыҫлыҡта биш сәп ҡуйылған, беренсеһенә уғың теймәйенсә, икенсеһенә күсергә ярамай ине. Үҙ сиратында, 15 метр алыҫта ҡуйылған икенсе сәпкә арба аҫтынан атыуҙы һынландырып, һуҙылған бау аҫтынан атырға кәрәк булды. Ә бына өсөнсө сәпкә тубыҡланып, дүртенсеһенә - ҡапыл артҡа әйләнеп ебәреп атырға, бишенсеһенә 30 метр алыҫлыҡҡа атыу талап ителде. Был һынауҙарҙы үтеп сыға алған уғатарҙар "Ҡарауылтау" тигән һынауға барып етте. Уның айышы шунда ине: 110 метр алыҫлыҡта өскә өс метр булған дүрткел сәпте дошман ғәскәре тип һанлап, күктән уҡтар яуҙырырға. "Евразия кубогы" турнирында еңеүсе исемен алыу өсөн бына ниндәй ҡатмарлы һынауҙарҙы үтеп сығыу талап ителде.\nЯрыш барған арала сит илдәрҙән үҙ иҫәбенә килергә мөмкинлек тапҡан уғатарҙар менән аралашырға тура килгәйне. Минск ҡалаһынан Егор Яцук Башҡортостанға икенсе тапҡыр килгән, ул былтырғы "Мәргән уҡсы" турнирҙарында ла ҡатнашҡан. "Был шөғөл менән биш йыл тирәһе мауығам, бала саҡ хыялымды тормошҡа ашыра алыуыма шатмын, - ти Егор. - Башҡорт мәҙәниәте менән яҡындан таныша алдым, ойоштороусылар бәйгене юғары кимәлдә үткәреүҙән тыш, башҡорттарҙың мәҙәниәте, тарихы тураһында бик ҡыҙыҡлы мәғлүмәттәр ҙә һөйләне. Һыбай йөрөп уҡтан атырға өйрәнергә генә ҡалды хәҙер, күптән был эшкә тотонорға итәм дә, бер сәбәбе сығып тик тора. Бөгөн башҡаларға ҡарап, бик ҡыҙығып торҙом әле, таҫыллыҡ талап иткән был эштә лә егетлегемде һынап ҡарарға ниәт бар".\nҺәр халыҡтың йолаһы, ғөрөф-ғәҙәте, йәшәү рәүеше, кейем-һалымы үҙенә күрә айырым бер ҡабатланмаҫ үҙенсәлектәргә эйә булған кеүек, яу сабыу, һунар итеү эшендә лә айырмалыҡтар булған. Уғатарҙарҙың яндары, ҡалъяндары, кейемдәре лә әллә күпме тарих һөйләй. Сөнки уларҙың күбеһе уҡ-һаҙаҡты ҡулына алырҙан алда үҙ халҡының тарихын өйрәнеүҙән башлаған. Мәҫәлән, Словакияның Глоговец ҡалаһынан килгән Давид Филип атлы ир-уҙаман тарихи китаптар уҡырға яратыуы арҡаһында бынан алты йыл элек үҙенә яңы шөғөл тапҡан. "Мин тарих менән электән ҡыҙыҡһынам һәм Генрих Шлимандың "Троя" тигән китабын уҡығас, шул осорҙоң рухын тойоп ҡарау өсөн уҡ-һаҙаҡ алып, кейемдәрен кейеп ҡарағым килде. Шунда уҡ бер ян һатып алдым да, өйрәнә лә башланым. Иғтибар иткәнһегеҙҙер, бөгөн бында минең генә яным башҡаларҙыҡынан оҙонлоғо менән айырылып тора, был инглиздарҙың оҙон яны. Словакия, Европа территорияһында йәшәгән халыҡтар күсмән булмаған, бер ваҡытта ла һыбай атмаған, шуға күрә яндары ошо рәүешле оҙон итеп эшләнгән. Ҡайһы бер тарихи сығанаҡтарҙа күрһәтелеүенсә, ян ике метрҙан да ашыу булған хатта. Башҡорттар атҡан яндар ҡыҫҡа һәм һыбай атырға уңайлы булһа, беҙҙең яндар оҙон, уғатарҙың көсөнә ҡарап йыуаныраҡ итеп тә эшләнер булған", - ти алыҫтан килгән бәйгесе. Әйткәндәй, үҙе аэропортта диспетчер булып эшләгән Давид Филип йәй айҙарында аҙна һайын тиерлек яңы фестивалдәргә йөрөй. Яҡын киләсәктә ул Мәскәүҙә, Калининградта, Польшала, Ҡырғыҙстанда үткәрелгән уғатарҙар ярышында ҡатнашасаҡ.\nӘ бына Омск ҡалаһының "Служилые люди Сибири" хәрби-тарихи реконструкция үҙәге уҡытыусыһы Даниил Вяткин эшен һәм яратҡан шөғөлөн бер үк ваҡытта алып бара. Ул традицион уҡтан атырға өйрәнергә теләгән 14-17 йәшлек үҫмерҙәргә өҫтәлмә дәрестәр үткәрә, үҙе яндар эшләй. "Уҡ атып ҡарарға теләп, интернет селтәрендә тәүге мәғлүмәттәр эҙләй башлаған саҡта Төмән өлкәһенән Иван Агапов исемле яндар эшләүсе оҫта менән таныштым. Тәүге яндарҙы унан өйрәнеп эшләнем, шунан Азия халыҡтарының яндары менән ҡыҙыҡһынып киттем, сөнки улар күпкә яҡшыраҡ. Был яндарҙы эшләүе ҡатмарлы, улар ҙур ауырлыҡты күтәрә, ҡыҫҡараҡ булғас, һыбай атҡанда ла уңайлы. Керешен ысҡындырһаң, ян киреһенә бөгөлөп тора, шуға һәр халыҡтың яны үҙенә генә хас геометрик параметрҙарға эйә булған, төрлө материалдарҙан яһалған. Мин боронғоға оҡшатырға тырышһам да, әлегә стилләштерелгән яндар эшләйем, сөнки ата-бабалар кеүек тәбиғи материалдар - тарамыш, мөгөҙ, һөйәк ҡушмайым. Бындай биокомпозит янды киләсәктә эшләп ҡарарға хыялланам..." - тине Даниил әңгәмәләшкәндә.\nӘйткәндәй, "Евразия кубогы" II халыҡ-ара турнирында еңеүсене билдәләүе еңел булманы. Һынауҙарҙы үтеп бөткәс, өс уҙаман: Бөрйән районынан Салауат Юлбирҙин, Мәскәү өлкәһенән Роман Кузнецов һәм Өфөнән Фидан Сәғитов һикһән икешәр мәрәй йыйған булып сыҡты. Майҙандағы бөтә халыҡ улар өсөн ойошторолған "Кереш" тигән өҫтәмә һынауҙы ҡыҙыҡһынып күҙәтте. Уғатарҙар сәпкә бер-береһенә яҡын итеп өс уҡ атырға тейеш булды. Атҡас, баһалама ағзалары шул уҡтарҙың араһын кереш менән уратып үлсәп билдәләне. Һөҙөмтәлә, беренсе атҡанда Фидан Сәғитов бөтә уҡтарын да сәпкә тейҙерә алды, ә ҡалған ике уғатарҙың берәр уғы ситкә осто. Шуға күрә, беренсе урынды Фидан Сәғитов яуланы. Артабан ярышып, икенсе урынға Роман Кузнецов сыҡты, өсөнсө урынды Салауат Юлбирҙин алды. Башҡорт ир-егеттәренең күптән түгел генә ошо шөғөлгә ылығып китеп, донъя кимәлендәге ярыштарҙа күп тапҡырҙар көсөн һынап өлгөргән оҫта уҡсылар менән бер рәттә бәйге тотоп һынатмауы үҙе үк ғорурлыҡ. Тимәк, Салауат Юлбирҙин әйтмешләй, "ҡанда булған ҡомар аңыбыҙ уяныуын көтөп кенә ятҡан".\nБәйгеселәрҙең кемеһелер ике йыл элек кенә ҡулына уҡ-һаҙаҡ алһа, кемеһелер был шөгөл менән унар йыллап, хатта ғүмере буйы ла шөғөлләнгән булып сыҡты. "Һыбай уҡ атыу" турнирында беренсе урын яулаған Мәскәү өлкәһе уҙаманы Павел Поляков ғүмер буйы атта һыбай йөрөгән, күп тапҡырҙар джигитовка буйынса Рәсәй чемпионы ла булған. Ә уҡ атырға тотоноуына бер йыл тирәһе. "Сығышым буйынса Дон буйындағы Ветютнев тигән утарҙан булам, ғүмерем буйы атта һыбай йөрөйөм, - ти Павел. - Һыбай уҡ атып, сәпкә тейҙереү өсөн атта бик яҡшы йөрөргә кәрәк, был сабып барғанда тик сәпкә тейҙереү тураһында ғына уйларға, иғтибарыңды тупларға ҡулайлы. Башҡорт ир-уҙамандары яҡын киләсәктә был тәңгәлдә оҫтарып китеренә шигем юҡ, сөнки тарих биттәренән дә башҡорт халҡының яугирлығы яҡшы билдәле, мин был хаҡта беләм. Башҡорт яугирҙары 1812 йылғы Ватан һуғышында Дон казактары менән бергә Рәсәй империяһы территорияһын азат итеүҙә ҡатнашҡан. Мылтыҡ, пушка туптары кеүек һалҡын ҡорал ҡулланылған заманда уҡ-һаҙаҡтар менән ҡоралланған башҡорт яугирҙары ҡаршыларына килеп сыҡҡас, француздар уларҙы көлкөгә алған. Ләкин үҙҙәрен уратып алып, бер туҡтауһыҙ уҡтар яуҙырған башҡорттарҙы күреп, тиҙҙән был көлкө ҡурҡыу тойғоһона алмашынған. Миңә ошондай бөйөк тарихтың бер сатҡыһы булыуымды аңлау - ҙур ғорурлыҡ".\nПавел Поляковтың һүҙҙәренә ҡушып, шуны әйтергә кәрәк, традицион яндан атыу буйынса III халыҡ-ара "Мәргән уҡсы"фестивалендә ярыш майҙанына сыҡҡан ир-егеттәрҙе, ҡыйыу ҡатын-ҡыҙҙарҙы ситтән күҙәтеп торғанда ла халҡыңдың тарихы менән яҡындан танышыу теләгенән, шул бөйөк милләттең бер өлөшө булыуыңды аңлау тойғоһонан күңелдәр елкенде, башҡа милләт вәкилдәренең башҡорттар тураһында ололап һөйләгән һүҙҙәренән күҙҙәргә йәш эркелде. Бигерәк тә бөгөнгө заманда арабыҙҙа тарих биттәрендә үҙ исемдәрен ташҡа яҙып ҡалдырған батыр ирҙәр, сая ҡыҙҙар кеүек милләттәштәр барлығын күреп белеүҙән йәнгә рәхәтлек йүгерҙе. "Һыбай уҡ атыу" турнирында беренсе урынға 12 мәрәй йыйып - Павел Поляков, икенсе урынға - 10 мәрәй йыйып Рушан Хәсәнов, өсөнсө урынға 8 мәрәй йыйып Артур Батыршин сыҡты. Ир-егеттәр менән типә-тиң ике ҡыйыу ҡыҙ ярышты: Ишембай районынан Алһыу Кинйәбаева һәм Мәскәү өлкәһенән Майа Динова. Улар еңеү яуламаһа ла, һыбай сабып барышлай уҡ атырға ҡыйыулыҡтары еткәне өсөн дә тәбрикләрлек ине. Ни тиһәң дә, хәҙерге көндә хатта ир-егеттәр араһында ла һыбай йөрөргә йөрьәт итеүселәр һирәк бит.\nАтҡан ерҙә уҡ ҡалыр, тиҙәр. Шуның кеүек, бәрәкәтле Иглин районы ерендә мәргәндәр атылған уҡтарын ғына түгел, тотош халыҡтарҙың тарихын ҡалдырып, оло майҙан ойоштороп таралышты. Был тарих һабантуйҙы тамаша ҡылырға килгән халыҡ күңелендә, уҡсыларҙың сәмле ярышын күҙәтеп, йөрәктәрендә осҡон тоҡанған бала-саға, ҡыйыу ир-егеттәргә, сая ҡыҙҙарға ҡарап таң ҡалған йәш әсәйҙәр аңында уйылып ҡалды, тип ышанғы килә.\nЯҙылған: 18.07.18 | Ҡаралған: 317


Автомобиль Ульяновск өлкәһенә китте... » Башҡортостан гәзите | Газета Башкортостан на башкирском языке\nБашҡортостан гәзите » Рухиәт » Автомобиль Ульяновск өлкәһенә китте...\nАвтомобиль Ульяновск өлкәһенә китте... 16.06.2018 // Рухиәт\nӨфө ҡалаһының “Мир” туҡталышы янында “Салауат вариҫтары” яҙыулы автомобилде күргәс, Интернет селтәре аша 12 июндә Башҡортостан Республикаһының Йәштәр сәйәсәте һәм спорт министрлығы, “Башҡортостан Республикаһының көрәш һәм билбау көрәше буйынса спорт федерацияһы” төбәк йәмғиәт ойошмаһы ярҙамында, Өфө ҡалаһы Совет районының 80 йыллыҡ юбилейына уңайынан милли көрәш буйынса “Салауат вариҫтары” тип аталаған Бөтә Рәсәй асыҡ турнир ойошторолоуын белдек.\nТимәк, “Лада Гранта” еңеүсегә тапшырыласаҡ бүләк автомобиль кемгә тәтейәсәге менән ҡыҙыҡһынып, байрам көндө Якутов паркында үткән сараға юлландыҡ.\nПаркта милли рух хакимлыҡ итә ине: ете урында бороғо кәсепселек менән шөғөлләнгәндәр халҡыбыҙҙың орнаментлы кейемдәрен, биҙәүестәрен, музыка ҡоралдарын һатыуға сығарған. Төрлө саралар ойошторолған төп урында көрәш майҙанын ҡорғандар. Ойоштороу юғары кимәлдә.\nБына бер-бер артлы көрәшселәр үҙ ауырлыҡ категориялары буйынса бәйге келәменә сыҡты. Ярыш шарттары буйынса, бәйгелә ауырлыҡтары 60 килограмдан артҡан батырҙар ғына ҡатанаша ала ине. Сарала үҙебеҙҙең төбәк көрәшселәренән тыш, күрше Татарстан Республикаһынан, Ырымбур өлкәһенән, хатта Ульяновск өлкәһенән дә батырҙар килгәйне. Ғөмүмән, 100-ҙән ашыу батыр бил тотто.\nТик көстәр тигеҙ түгел ине. Тәүге алыштарҙа уҡ Ульяновск өлкәһенән Сергей исемле тигән бәһлеүән айырылып торҙо. Уға иғтибар итмәү мөмкин түгел – 170 килограмм ауырлыҡтағы көрәшсе алышҡа сыҡҡан һәр кемде күтәреп кенә һалды. Дәғүәселәре уны урынынан да ҡуҙғата алманы. Һөҙөмтәлә, Сергей Павлик тәүге тапҡыр ойошторолған “Салауат вариҫтары” турнирының төп бүләген – “Лада Гранта”автомобилен Ульяновск өлкәһенә алып ҡайтып китте.\nҠыҙғыныс, ә бит төп еңеүсе үҙебеҙҙең башҡорт егете булыр, тип уйлағайныҡ...


Крей — Башҡорт Википедияһы\nКрей (франц. Creil) — Францияның төньяғында О-де-Франс төбәге Уаза департаменты Санлис округы Санлис кантоны үҙәге ҡалаһы. Бованан көньяҡ -көнбайышҡа табан 39 км-ҙа, Париждан төньяҡта 48 км-ҙа, Уаза йылғаһының ике ярында урынлашҡан.\nКрей-Сюд[d] һәм Крей[d]\nКрей-Ножан-сюр-Уаз[d], Крей-Сюд[d], Уаза[d] һәм Санлис[d]\nMayor of Creil[d]\n35 800 кеше (1 ғинуар 2018)\nМарль, Дахла[d] һәм Пендл\nНожан-сюр-Уаз[d], Апремон[d], Монтатер[d], Saint-Maximin[d] һәм Вернёй-ан-Алатт[d]\nCategory:Views of Creil[d]\nХалыҡ һаны (2014) — 92 234 кеше.\n5 Демографик хәле\n633 йылда был урын беренсе тапҡыр телгә алына. X быуатта Уаза йылғаһындағы Сен-Морис утрауында де Санлис сеньорҙары тарафынан һарай (замок) төҙөлә. XIII быуатта король Людовик IX уны һатып ала, һәм ул король резиденцияларының береһе була. 1358 йылда Крей Жакерияның үҙәге була, бер быуаттан һуң ҡала районы Йөҙ йыллыҡ һуғыш урынына әүерелә.\n1797 йылда Париждан бер төркөм халыҡ ҡаланың үҫешенә итмпульс биреүсе гәүһәр (хрусталь) етештереүсе завод аса. Тиҙҙән завод керамик изделиелар сығарыу заводына әйләндерелә һәм Крей халҡының күп өлөшө өсөн эш урыны булып тора. 1810 йылда Сен-Квентин каналы асыла, ул Уазаны Шельде менән бәйләй, ҡалала яңы, башлыса керамика һәм күн, производстволары асыла.\n1840 йылда ҡала тарихының яңы этабы башлана, Париж-Лилль тимер юлы Крей аша үтә. Тимер юл үҙәге Уаза йылғаһының быға тиклем аҙ үҙләштерелгән уң яҡ ярында төҙөлә. Артабан бында ҡара һәм төҫлө металлургия предприятиелары төҙөлә башлай.\n70-се йылдарҙа ҡала халҡы бында торлаҡ йорттары төҙөлөү сәбәпле ҡырҡа үҫеп китә. Париждың хеҙмәт мигранттары, башлыса Төньяҡ Африканан килгәндәре, бында күпләп йәшәй башлай.\nИзге Медар сиркәүе .\nУаза йылғаһының уртаһындағы Сен-Морис утрауындағы король һарайы ҡалдыҡтары, шул иҫәптән әлегә тиклем һаҡланып ҡалған манараларҙың береһе\nГалле -Жюйе ҡалаһының керамика һәм фаянс музейы. Ул элекке һарай урынында төҙөлгән.\n«Мөхәббәт ҡорамы» — Сен-Морис утрауындағы боронғо тирмән бинаһы, диуар эсендәге барельефтары арҡаһында шулай аталған\nXIX быуаттың «Ле Лидо» театры бинаһы\nсәнәғәт — 6,1 %\nтөҙөлөш — 3,3 %\nсауҙа, транспорт һәм кешеләргә хеҙмәт күрһәтеү өлкәһендә — 33,6 %\nдәүләт һәм муниципаль хеҙмәттәр — 56,9 %\nЭшһеҙлек кимәле (2013) — 25,0 % (дөйөм алғанда, Францияла — 13,5 %, Уаза департаментында — 13,7 %). 1 кешегә уртаса килем (2013) — 14 104 евро (дөйөм алғанда Францияла — 20 185, Уаза департаментында — 20 633).\nКрей мэры вазифаһын 2008 йылдан алып Социалистик партия ағзаһы Жан-Клод Вильмен (Jean-Claude Villemain) биләй, ул Уаза департаментында Крей кантоны Советы вәкиле. 2014 йылдағы муниципаль һайлауҙарҙа ул етәкләгән социалистар блогы, 2 турҙа өс блок араһында һайлаусыларҙың 40,02 % тауышын алып, еңеп сыға.\n2014 йылда муниципаль һайлауҙар (2 тур)\nЖан-Клод Вильмен Социалистик партия 40,02\nХишам Буламан Төрлө һул 34,33\nМишель Сертен Халыҡ өсөн хәрәкәт союзы 25,65\n2008 йылда муниципаль һайлауҙар (2 тур)\nЖан-Клод Вильмен Һул блок 42,66\nЖиль Сеген Төрлө һул 34,90\nНуредин Нашит Уң блок 22,44\nПендл, Бөйөк Британия\nМатур Карл IV (1294—1328), Франция короле\nЖан Луи Тюилье (1757—1822), ботаник, баҡсасы\nЭрик Верт (1956), сәйәси эшмәкәр, Франция Милли йыйылышы депутаты, элекке министр\nМуниципаль һайлауҙар һөҙөмтәһе\nИзге Медар сиркәүе\nЭлекке король һарайының манараһы\nГалле-Жюйе ҡалаһының керамика һәм фаянс музейы\nҠала үҙәгендәге Карно майҙаны.\nСен-Морис утрауындағы «Мөхәббәт ҡорамы»\n«Ле Лидо» театры\nhttps://ba.wikipedia.org/w/index.php?title=Крей&oldid=857702 ҡабул ителгән\nПоследний раз редактировалась 4 ғинуар 2019 в 12:40\nБыл бит һуңғы тапҡыр 12:40 4 ғинуар 2019 үҙгәртелгән.


Хәбәрҙәр: Ирандар Женевалағы һөйләшеүҙәрҙең һөҙөмтәһе хаҡында.\nИрандар Женевалағы һөйләшеүҙәрҙең һөҙөмтәһе хаҡында.\nИранда Женевалағы килешеү төҙөлмәйенсә тамамланған Таһран ядро программаһына бағышланған һөйләшеү һөҙөмтәләренә бөтә яҡлап аңлатма бирәләр. Урындағы гәзиттәр был темаға күп һанлы материалдар баҫтыра. Ҡала халҡы фекерҙәре менән уртаҡлаша, Женевалағы Иран делегацияһы эшмәкәрлеген яҡлай. Күптәр “алтау”ҙы ғәйепләй:\n-Бөтә сит ил эштәре министрҙары көтмәгәндә һәм бик тиҙ Женеваға килеп етте. Мин шуға ышанам: улар аҫтыртын ғына Израиль менән килешеү төҙөгән. Кисекмәҫтән Женеваға килергә, моғайын, уларҙы Израиль саҡырғандыр. Израиль үҙ мәнфәғәтенә ҡаршы килерҙәй нимәлер булаһын тойғандыр.\n-Әлбиттә, ҡасан да булһа килешеү төҙөлөр. Көнбайыш Иранға ҡарағанда үҙе күберәк юғалтыу кисерәсәген аңлағас булыр был. Улар быны һуңғы 30 йыл эсендә аңларға тейеш ине. Нисек кенә тимә, Көнбайыштың санкцияларына ҡарамай, беҙ уранды байытыу хоҡуғына эйә булдыҡ.\nИзраиль, АҠШ, ҡайһы бер көнбайыш илдәре, Иран ядро ҡоралы булдырырға маташа, тип шикләнә. Таһран иһә ядро программаһының тыныс характерҙа булыуын һыҙыҡ өҫтөнә ала.


Бөгөн Сибай карьерын һыу менән тултырыу башлана - GTRK.TV — Новости Уфы и РБ\nБөгөн Сибай карьерын һыу менән тултырыу башлана\n08 февраля 2019 ГТРК «Башкортостан»\nБыл аҙым ҡалалағы экологик хәлде көйләргә ярҙам итәсәк.Ғинуар аҙағында уҡ быҫҡып ятҡан карьерға һыу тулрырырға ҡарар ителгәйне. Әҙерлек эштәре ике аҙна самаһы барҙы. Мәскәү, Магнитогорск ғалимдары һәм Учалы тау-байыҡтырыу комбинаты белгестәре карьерҙы һелтеле һыу менән тултырырға кәңәш иткәйне.\nКамил Аксурин оҙайлы ауырыуҙан һуң арабыҙҙан китте\n59-сы йәшендә Башҡортостан телевидениеһы һәм радиоһының элекке дикторы һәм хәбәрсеһе Камил Аксурин оҙайлы ауырыуҙан һуң арабыҙҙан китте. 80-90-се йылдарҙа ул телевидениела яңылыҡтар хеҙмәтендә, Сәләм программаһында һәм Башҡортостан радиоһында эшләне. Камил Инжел улы яҡшы белгес һәм алсаҡ кеше булып...\nПоляк пилоттары легендар АН-2 самолетында Псковтан Көньяҡ Сахалинға тиклем, йәғни бөтә Рәсәй аша остолар. Маршрутҡа ярашлы, сәйәхәтселәр илдең 20 бәләкәй авиация аэродомдарына ултыра. Үҙенсәлекле һауа экспедицияһының АН-2 самолеты Өфөнөң Первушино аэродромына ултырҙы. 12 кешенән торған төркөм...\nРәсәй һәм донъя хәбәрҙҙәре\nДонъя кимәлендәге ғәҙәттән тыш хәл. Конго республикаһында Эбола ауырыуы тарала. Үлемесле биҙгәк менән көрәшеү өсөн Халыҡ-ара һаулыҡ һаҡлау ойошмаһы өҫтәмә аҡса бүләсәге тураһында хәбәр итә. Бер йыл эсендә Конгола ике мең ярым кеше был сирҙе йоҡторған. Шуларҙың мең алты йөҙө һәләк булған....\nМөхәббәттән нәфрәткә – бер аҙым\nҘур мөхәббәт арҡаһында төрмәгә эләккән. Көнъяҡ Кореяла уҡыған Башҡортостан егетен 10 айға ҡулға алғандар. Алишер Ғәфуров суд залынан төрмәгә оҙатылған. Егеттең яҡындары был ҡарар менән килешмәй һәм уны нисек тә булһа тыуған яғына ҡайтарырға тырыша. Мәҙинә сит илдә ағаһының күңелһеҙ хәлдә ҡалыуын...\nМатурлыҡ ҡорбан талап итә\nМатурлыҡтың юҡтыр сиктәре. Әммә матурайтыу урынына, һаулыҡҡа зыян килтереүселәрҙең эшмәкәрлеген кем сикләр? Өфөлә йорт шарттарында керпекте оҙонайтырға һәм ҡаш буятырға барған ҡатын күҙһеҙ ҡала яҙған. Әммә белгес үҙенең ғәйебен танымай. Бындай осраҡтарҙа ҡайҙа мөрәжәғәт итергә һәм фатирҙарҙа...\nБашҡортостанда мөмкинлектәре сикләнгән балаларға реабилитация хеҙмәттәре өсөн сертификаттар тапшырыласаҡ\nРеспублика хөкүмәте ошо турала ҡарарҙы ҡабул итергә әҙерләнә. Был хаҡта Башҡортостан башлығы вазифаһын башҡарыусы Радий Хәбировтың инвалид-балаларҙың ата-әсәләре менән осрашыуында билдәле булды. Сертификаттар быйыл сентябрь айында бирелә башлай тип көтөлә. Уның буйынса, медицина хеҙмәте күрһәткән...\nМәктәптәрҙә уҡытыусыларға дефицит бөтөрөлә\nБуласаҡ уҡытыусыларҙы маҡсатҡа ярашлы әҙерләү өсөн республика бюджетынан 200 миллион һум аҡса бүленәсәк. Был хаҡтағы ҡарар Башҡортостан Хөкүмәтендә үткән сираттағы мәғариф сәғәтендә ҡабул ителде.Кәңәшмәлә тикшерелгән төп мәсьәлә – мәктәптәрҙә уҡытыусыларға дефицитты бөтөрөүгә ҡағылды. Мифтахетдин...\nБашҡортостан Хөкүмәте “Группа ГАЗ” компанияһы менән килешеү төҙөнө\nӨфөлә ошо килешеүгә ҡул ҡуйылды. Документ ресубликаның компания менән хеҙмәттәшлек даирәләрен киңәйтеүҙе күҙ уңында тота. Был йәһәттән техника һатып алыу мөмкинлеге лә ҡарала. Осрашыу барышында предприятие етештергән йәмәғәт һәм махсус транспорт берәмектәре күргәҙмәһен менән танышыу үтте. Әле...\nБашҡортостан 24 телеканалында “Алтын бишек” акцияһы иғлан ителә\nТелевизор ҡараусы менән берҙәм эш итеү, уны борсоған хәлде ил иғтибарына сығарыу, һәр беребеҙҙең күңеленә яҡын - тыуған төйәктең киләсәген хәстәрләү - маҡсатыбыҙ. Иң матур, иң уңған, иң көслөләр ярышына әйҙәп, кешеләрҙе уйландырыр, берләштерер һәм тормош һөйөүсәнлек тойғоһон нығытыр өсөн...\nМәскәү ҡалаһының «Студия IV» кинокомпанияһы балалар өсөн «Душа Пирата»\nМәскәү ҡалаһының «Студия IV» кинокомпанияһы балалар өсөн «Душа Пирата», тип исемләнгән нәфис фильм төшөрә башланы. Ижади төркөм Өфөлә, Бәләбәй һәм Белорет райондарында эшләйәсәк. Йәш артистар менән хәбәрсебеҙ Гүзәл Ишкинина осрашты. Урал кинопаркы һәм Мәскәүҙең ,,4-се студия,, кинокомпанияһы...\nБалалар өсөн хәүефле майҙансыҡтар\nРеспублика етәксеһе Радий Хәбиров тәнҡитенән һуң, республикала балалар майҙансыҡтарын тикшерә башланылар. Уларҙың күбеһенең заман талаптарына яуап бирмәүе асыҡланды. Хәүефһеҙлек тыуҙырған ҡоролмалар хаҡында Закир Шәрипов репортажы. Бында сабыйҙарҙы ҡарауһыҙ ҡалдырырға ярамай. Балалар...\nМедицина кадрҙары етешмәү мәсьәләһе хәл ителә\nБашҡортостан дауаханаларына хаҡлы ялдағы табиптарҙы эшкә йәлеп итергә уйлайҙар. Хөкүмәттә үткән “Сәләмәтлек сәғәтендә” Белорет үҙәк район дауаханаһының баш табибы ошондай башланғыс менән сыҡты һәм ул яҡлау тапты. Вице-Премьер Ленара Иванова билдәләүенсә, пенсионерҙарҙы эшкә йәлеп итеү, табиптар...\nТормошҡа ашмаған хыял\nЙөҙгә яҡын мосолман изге сәфәргә сығыу өсөн Хаж фондына миллионға яҡын аҡса түләй. Әммә ғибәҙәт ҡылыусылар юллама ла алмаған, аҡсаларын да һаман ҡайтара алмай. Фонд директоры алданып ҡалыусыларҙы аҡсаны мотлаҡ ҡайтарам тигән вәғәҙәләр менән генә тынысландыра. Яҡтар менән хәбәрсебеҙ Нәркәс...\nАғыулы химикаттар Башҡортостандың бер нисә районында бал ҡорттарының ҡырылыуына сәбәпсе булған\nБыл хаҡта «Башинформ» агентлығы хәбәр итте. Ветеринария һәм фитосанитария күҙәтеүе буйынса федераль хеҙмәттең Башҡортостан буйынса идаралығы етәксеһе вазифаһын башҡарыусы Ришат Ҡотломәтов хәбәр итеүенсә, Стәрлетамаҡ районында үлгән бал ҡорттары өлгөһөндә Һарытау ветеринария...\nРәсәй төбәктәренең етештереү ҡеүәте яңы кимәлгә сыға\nӨфөлә быйыл икенсе тапҡыр Халыҡ-ара экспорт форумы ойошторолдо. Уның көн тәртибе “Экспортҡа сығарыр ваҡыт” тигән өндәмәгә ҡоролдо. Эшҡыуарҙарҙың маҡсаттары һәм үҫеш йүнәлештәре менән хәбәрсебеҙ Нәфисә Кинйәбаева ла ҡыҙыҡһынды. Йүнселдәр форумға көнэлгәре әҙер. Бының өсөн улар Битулинк онлайн-...\nЙәш ғалимдарға Рәсәй президенты гранты тапшырылды\nБашҡортостандың баш федераль инспекторы Михаил Закомалдин, йәш ғалимдарҙың бер төркөмөнә Рәсәй президенты грантын тапшырҙы. Республиканан алты йәш ғалим быйыл еңеүсе, тип табылды. Уларҙың дүртәүһе – фән кандидаты булһа, икеһе – фән докторы исемен йөрөтә. Йәштәр ауыл хужалығы, техника, физика,...\nУрамға ҡыуып сығара: ҡыйыҡ үҙ балаһына ҡарағанда ҡәҙерлерәк\nМиәкә районында йәшәүсе ҡатынды ун һигеҙ йәше тулмаған балаһы менән урамға ҡыуып сығарғандар. Асыҡланыуынса, өйҙө Рәйлә Зарипованың элекке тормош иптәше һатҡан. Ғаиләнең көнкүреш әйберҙәре ҡапҡа тышында ятһа, үҙҙәре ваҡытлыса туғандарында йәшәп торорға мәжбүр. Район опека органдары ни өсөн...\nРеспубликала күп фатирлы торлаҡ йорттар подъездарын ремонтлауҙың беренсе өлөшөнә йомғаҡ яһалды\nБыл проект республика өсөн тәүге тәжрибә, шуға ла эштәр тәүге мәлдә бер аҙ тотҡарланып та торҙо. Уларҙың береһе – төбәк операторының үҙ бурысына яуаплы ҡарамауы. Әлегә 650-нән ашыу подъезд тулыһынса яңыртылған. Ә сентябрҙең беренә тиклем 4 меңдән ашыу подъездың 80 проценты тәртипкә...\nБашҡортостан мәктәптәрендә берҙәм меню индерелә\nТуҡланыу опраторҙарының эшмәкәрлеген контролдә тотоусы дәүләт системаһы булдырыла. Был турала республика етәксеһе Радий Хәбиров Нефтекамала төбәк туҡланыу операторҙарының беренсе форумында белдерҙе. Радий Фәрит улы эш сәфәре ваҡытында ҡаланың социаль объекттары, төҙөкләндереү эштәре менән танышты,...\nТракторҙы кем отор?\nКүркәм ауыл, өлгөлө ғаилә һәм алтын ҡуллы оҫта. Башҡортостан24 каналы республика ауылдарын “Алтын бишек” акцияһында ҡатнашырға саҡыра. Бәйгенең тәүге этабына старт бирелде. Хәбәрҙәр Башҡортостан программаһын алып барыусы, Башҡортостандың атҡаҙанған мәҙәниәт һәм киң мәғлүмәт саралары хеҙмәткәре...\nСтәрлетамаҡ районында район советы депутаты мутлашыуҙа ғәйепләнә\nИр ике йыл дауамында законһыҙ рәүештә ҡом-ҡырсынташ ҡатнашмаһын ҡаҙып, уны һатыу менән шөғөлләнгән. Әле тәфтиш комитеты депутатты судҡа биргән. Документтарға ярашлы, был ерҙәр ауыл хужалығы һәм балыҡ үрсетеүгә тәғәйенләнгән. Тик бында баҫыу ҙа, күлдәр ҙә юҡ, ә бары карьер ғына. Был урында ике йыл...\nЙәрәбә тартылды, сират билдәләнде\nРеспублика үҙәк һайлау комиссияһында Дәүләт йыйылышы-Ҡоролтайҙың алтынсы саҡырылышына депутатлыҡҡа кандидаттарға өҫтәмә һайлау алдынан агитация үткәрер өсөн телевидение һәм радио каналдарында бушлай эфир ваҡыты һәм матбуғат баҫмаларында бушлай майҙан файҙаланыуға йәрәбә үтте. Киң...\nӨфөлә ер өҫтөнән метро төҙөү һәм халыҡ-ара мәктәп асыу мәсьәләһе тикшерелде\nРеспублика етәксеһе Таиландтың эшлекле делегацияһы етәксеһе Мом Луанг Раджадарасри Джаянкур менән осрашты. Башҡортостанда ул шулай уҡ Ҡытайҙың эре ширҡәте вәкиле булараҡ та килгән. Делегация беҙҙең республикаға бер-нисә проектты тикшереү өсөн килгән. Уларҙың араһында-үҫеп килгән йәш быуынға спорт...\nҠазағстандан Байконур космодромынан “Протон-М” ракетаһы осоролдо. Уо орбитаға “Спектр-РГ” астрофизик лабораторияһын сығарҙы. Юлдаш йыһанда бер-нисә йыл эшләргә тейеш. Ул тапшырға мәғлүмәттәр ярҙамында Йыһан картаһы эшләнәсәк. Бастилияны алыуҙың 230 йыллығы уңайынан Париж урамдарына “һары жилеттар...\n“Башавтотранс” автопаркы 20 яңы автобус менән тулыланды\nЯңы автобустар ҡала-ара маршруттарын хеҙмәтләндерәсәк. Бөтә уңайлыҡтары булған НЕФАЗ автобустарының асҡыстарын водителдәргә Радий Хәбиров тапшырҙы. Роберт Йыһанов 40 йылға яҡын автобус йөрөтә. “Башавтотранс” компанияһың Нефтекама филиалында ҡала-ара маршрутында эшләү дәүерендә төрлө маркалы...\nБашҡортостан юлдарында тағы ла 289 яңы камера ҡуйыласаҡ\nБер көн эсендә Өфөлә камералар ҡағиҙә боҙоуҙың 300-ҙән ашыу осрағын теркәй, ә республика буйынса был һан 10 меңгә етә. Бындай саралар водителдәрҙе тәрбиәләүҙең төп ысулдарының береһе. 2020 йылда юлдарға тағы ла 459 камера ҡуйыу ҡарала. Шулай уҡ ҙур трассаларҙы яҡтыртыу ҙа ыңғай һөҙөмтә...\nБашҡортостан 30 берәмек ашығыс ярҙам машинаһы һатып аласаҡ\nРеспублика Хөкүмәтендәге оператив кәңәшмәлә Радий Хәбиров Архангель районында юл-транспорт фажиғәһендә һәләк булыусыларҙың яҡындарының ҡайғыһын уртаҡлашты һәм йәрәхәттәр алыусыларға тейешле ярҙам күрһәтергә ҡушты. Архангель районында ҡазаға тарыған юлсыларға ярҙам күрһәтеү өсөн Башҡортостан мөмкин...\nАрхангель районында 6 кешенең ғүмерен ҡыйған авария сәбәптәре тиҙлекте арттырыуға бәйле булыуы ихтимал.Автобус водителенең билдәләнгән тиҙлекте арттырған өсөн 18 тапҡыр административ яуаплылыҡҡа тарттырылғаны билдәле. Пассажирҙар хәүефһеҙлек ҡайыштарын таҡмаған булған...\nДәүләт Йыйылышы-Ҡоролтай депутаттарынан яҡшы өлгө!\nДәүләт Йыйылышы-Ҡоролтай депутаттарынан яҡшы өлгө! Әлшәй районы советы депутаттарының ултырышы беренсе тапҡыр башҡорт телендә үтте. Унда мәғариф, һаулыҡ һаҡлау һәм йәмәғәт советы комиссияһы эше ҡаралды. Дәүләт Йыйылышы- Ҡоролтай депутаттарының,,ҡул арты еңел,, булды. Ошондай ултырыштарҙың...\nРедакция «Вести-Башкортостан»: +7 (347) 273-68-32, gtrk@gtrk.tv


Бөгөн «Интерфакс» мәғлүмәт агентлығында хәрби хеҙмәткә яҙғы саҡырылыш мәсьәләләре тикшерелде\nКампания сиктәрендә республиканан биш меңдән ашыу егет бушлай кейем, аҙыҡ-түлек һәм хатта, автомат менән тәьмин ителәсәк. Төбәк комиссариатының матбуғат конференцияһында үткән йыл йомғаҡтары буйынса Башҡортостан йәнә лә граждандарҙы хәрби хеҙмәткә әҙерләүҙе ойоштороуҙа алдынғылар рәтендә тип танылды. Бындай уңыш хәрби хеҙмәттән ҡасыусыларға ҡаршы, ҡануниәт нигеҙендә һөҙөмтәле көрәш менән бәйле.\nАнатолий Балтинский, Башҡортостандың хәрби комиссары: «Егерме меңдән ашыу егет комиссияға саҡырылды, теге йәки был сәбәптәр арҡаһында хәрби хеҙмәтен кисектереү осраҡтары ла булды. Сәләмәтлеге буйынса әрменән 5280 кеше азат ителде. Хеҙмәткә яраҡһыҙҙар 4000 ашыу, бөтөнләй яраҡһыҙҙары - 260 , ә 12 390 егет кисектереү алды. Уларҙың, йәғни 2030-ның һаулығы ҡаҡшаған, 96 ғаилә хәле буйынса, уҡыу йорттары студенттары араһынан 10100 кеше әрменән азат ителде».


Март – тыуған көндәргә, байрамдарға һәм иҫтәлекле даталарға бай ай. Бөгөн Башҡортостандың атҡаҙанған мәҙәниәт хеҙмәткәре, Рәми Ғарипов һәм Рәмзилә Хисаметдинова исемендәге премиялар лауреаты, билдәле шағирә Таңһылыу Ҡарамышева үҙенең 73-сө яҙын ҡаршылай. Ошо уңай менән әҙибәне ихлас ҡотлап, уҡыусыларыбыҙ иғтибарына Зәйнәб Биишева исемендәге Башҡортостан “Китап” нәшриәтендә донъя күргән түбәндәге шиғри йыйынтыҡтарҙы тәҡдим итәбеҙ:\nАвтор был китабында донъя төҙөлөшөнә “Урал батыр” эпосы образдары аша күҙ һала, тәү тормошобоҙ төпкөлдәренә ҡараш ташлай, физик һәм рухи ҡанундар серенә төшөндөрә, һәр кешенең, тормошобоҙҙа ниндәй ваҡиғалар булып ятыуына ҡарамаҫтан, үҙ иғтибарын шатлыҡҡа һәм бәхеткә йүнәлтә алыуын, кеше асылының, уның күктәрҙән бирелгән ысын асылының яҡшылыҡҡа ҡоролоуын раҫлай, һәр кемдең бәхетле булыу өсөн йәшәгәнен иҫбатлай.\nТаңһылыу Фаяз ҡыҙының был китабында һуңғы йылдарҙа яҙылған яңы әҫәрҙәренән торған тематик шиғыр циклдары тупланған. Шағирәнең шиғырҙары яҙғы ҡояштай күңелдәрҙе иретерлек, донъяға йылмайып бағырлыҡ сихри көскә эйә. Шул уҡ ваҡытта уҡыусыһын уйҙарға ла һала.\nУның ижады шулай уҡ билдәле композиторҙар һәм башҡарыусыларҙың йырҙары аша беҙгә яҡшы таныш.


Яҡшы кәйеф теләйбеҙ! » Башҡортостан гәзите\nЯҡшы кәйеф теләйбеҙ!\n31-12-2011, 05:24 // Йәмғиәт // Баҫып сығарырға\nБайрамда кәйефегеҙ күтәренке булһын, матур башланған кисәгеҙҙең йәме китмәһен өсөн иң мөһиме нимә? Берәүҙәр, һуңғы модаға ярашлы кейем, эргәңдә һөйгәнең йәки йән тартҡан дуҫтарың, ҡәҙерле туғандарың менән осрашыу йәки табындаштарыңдың күңел көрлөгө, мәжлесте ҡыҙыҡлы итә белеүе, тиер. Ә ҡышҡы төндә теге йәки был сәбәп менән һалҡында ҡалып, аяҡ-ҡулыңды өшөтмәү, тағы ла яманырағы — туңдырыу хәүефе барлығын да онотмау хәйерле. Күңелһеҙ һәм ауыр хәлгә тарымайым тиһәгеҙ, иҫкәртеүҙәргә, кәңәштәргә күҙ һалыу зыян итмәҫ.\n* Үтә ныҡ һалҡында урамға йәки юлға сығыуҙан тыйылып тороғоҙ.\n* Сәфәрегеҙ кисектергеһеҙ икән, тәбиғәт ҡырыҫлығына ҡарап кейенегеҙ. Эске кейемдең йылы, ҡалын булыуы мотлаҡ. Пальто йәки тундың оҙонорағы, йөн ойоҡбаш һәм табанына олтораҡ һалынған аяҡ кейеме ышаныслы, ти табиптар.\n* Алҡа, йөҙөк, сылбыр һәм беләҙекте өйҙә ҡалдырып тороу яҡшы.\n* Бит һәм муйын өшөмәһен өсөн йөн шарф һәм свитер кейеү һәйбәт.\n* Сатнама һыуыҡта урамға сығыр алдынан иртәнге ашты ашау кәрәк. Туҡ булыу мотлаҡ, сөнки һалҡында организм энергияны күп сарыф итә.\n* Ҡыш дымлатҡыс кремдарҙы ҡул осонан ситкә алып ҡуйып тороғоҙ һәм көндәр йылытҡанға ҡәҙәр файҙаланмағыҙ.\n* Өшөткән, туңған урындарҙы ҡар, йөн, спирт һәм май менән ышҡырға ярамай, иҫерткес эсемлек ҡулланмағыҙ.\n* Иң яҡшыһы — баллап, ҡурай еләге йәки ҡарағат ҡайнатмаһы менән сәй эсеү.\n* Төньяҡта йәшәүселәр битен, аяҡ-ҡулын өшөүҙән һәм туңыуҙан һаҡлау өсөн сало, ә өләсәйҙәребеҙ ҡаҙ майы һөртөп сыға. Хәҙер ҡайһы берәүҙәр махсус кремдар ҡуллана. Улар дарыуханаларҙа бар. Бындай осраҡта “Спаситель”, “Морозко”, “Румяные щечки” йәки “Нивея” кремы ярҙам итә. Белгестәр туңыуҙан һаҡлай торған майҙарҙы урамға сығыр алдынан ярты сәғәт алда һөртөргә кәңәш итә.\n* Ҡыш ҡулдар ҡорой һәм ярғыланып йөҙәтә. Бындай осраҡта иң һәйбәт шифа — бал. Уны таҙа тирегә һөртөргә кәрәк. Тәүҙә үҫемлек майы, унан бал яғаһың. 10–15 минуттан һуң йылымыс йәшел сәй йәки петрушка төнәтмәһе менән йыуып алырға була.\nЯлығыҙ күңелле, имен, бәлә-ҡазаһыҙ үтһен!


Эшҡыуарҙар өсөн страховкалау иғәнәһе нисек үҙгәрәсәк? » "Йәшлек" гәзите\nГазета "Йәшлек" » Экономика » Эшҡыуарҙар өсөн страховкалау иғәнәһе нисек үҙгәрәсәк?\nБөгөн пенсия тирәһендә һорауҙар һәм аңлашылмаусанлыҡтар күп. Етмәһә, был өлкәгә әленән-әле бихисап үҙгәреш индерелеп тора. РФ Пенсия фондының БР буйынса идарасыһы Фоат Хантимеров ҡайһы бер көнүҙәк һорауҙарға аңлатма индерҙе.\n– Шәхси эшҡыуарҙар өсөн Пенсия фондына индерелгән түләүҙәр кәметелергә тейеш тиҙәр. Шул дөрөҫмө?\n– 2014 йылдың 1 ғинуарынан шәхси эшҡыуарҙар бер минималь эш хаҡы күләме (МРОТ) иҫәбенән йылына бер тапҡыр түләргә тейеш буласаҡ. Бутамағыҙ, быйылға ул ике МРОТ иҫәбенән була, киләһе йылдан ғына түләү суммаһы кәметеләсәк.\nӘгәр ҙә килем 300 мең һумға тиклем булһа, түләү тарифы 1 МРОТ ҡаласаҡ. Әгәр ҙә 300 мең һумдан ашыу икән, ошо сумманан ашҡан килемдән бер процент өҫтәмә түләргә кәрәк буласаҡ. Әйткәндәй, беҙҙең сайтта (www.pfrf.ru) “Эшҡыуарҙың шәхси кабинеты” бүлеге бар. Унда һеҙ түләргә тейешле страховкалау иғәнәһе, бурыстарығыҙ тураһында мәғлүмәт табырһығыҙ.\n– Шәхси эшҡыуармын. Пенсия фондына йыл һайын 36 мең һум түләйем. Миңә пенсия нисек иҫәпләнәсәк?\n– Ике МРОТ иҫәбенән. Әлеге мәлдә бер МРОТ 5205 һум тәшкил итә. Тимәк, һеҙгә10 410 һум пенсия иҫәпләнәсәк.\n– 2015 йылда хаҡлы ялға сығыусыларҙың пенсияһы яңы формула буйынса иҫәпләнәсәкме?\n– Эйе, 2015 йылдың 1 ғинуарынан пенсия яңы формула буйынса тәғәйенләнәсәк. Иҫәпләүҙә коэффициенттар ҙа ҡушыласаҡ (әгәр ҙә РФ Дәүләт Думаһы ҡабул итһә). Индерелгән страховкалау иғәнәһенең максималь йыллыҡ коэффициенты билдәһе 10-ға тигеҙ буласаҡ. Шул уҡ ваҡытта стаж һәм пенсияға һуң сыҡҡан өсөн коэффициенттар ҡушыласаҡ. Һәм, әлбиттә, эш хаҡының күләме иҫәпләнәсәк. Бына ошолар пенсияны иҫәпләүҙең төп параметрҙары. Бөгөн хаҡлы ялға сығыу өсөн кәмендә биш йыл стаж кәрәк. Ә проект буйынса, хаҡлы ялға сығыуҙың минималь ваҡыты 2015 йылдан 2025 йылға тиклем берәр йылға арттырылып барып, 15 йылға еткереү күҙаллана.\n– Тиҙҙән хаҡлы ялға сығам. Пенсия йәше арттырылмаясаҡмы әле?\n– Юҡ. Яңы пенсия формулаһында хаҡлы ялға сығыу йәшен арттырыу ҡаралмаған. 1956 йылғы законда билдәләнгәнсә, пенсияға сығыу йәше ҡатын-ҡыҙҙар өсөн – 55, ир-егеттәр өсөн 60 йәш. Шул уҡ ваҡытта өҫтәмә коэффициенттар менән халыҡты хаҡлы ялға һуңыраҡ сығыуға дәртләндереү ҡаралған.\n– Пенсияны дәүләт ҡатнашлығында финанслау программаһында ҡатнашам. Йылына 12 мең һумдан күберәк иғәнә индерә аламмы һәм хаҡлы ялға сыҡҡас та аҡса күсереп барһам буламы?\n– Әлеге программаға ярашлы, һеҙ тәүге тапҡыр иғәнә индергәндән һуң ун йыл дауамында түләп бара алаһығыҙ. Түләү ваҡытын, суммаһын һәм йышлығын үҙегеҙ хәл итәһегеҙ. Программаға 2013 йылдың 1 октябренә тиклем ҡушылып өлгөрөргә һәм ағымдағы йылдың 31 декабренә тиклем тәүге иғәнәне индерергә кәрәк.\nӘгәр ҙә 2 мең һум иғәнә индерһәгеҙ, дәүләт һеҙгә 2 мең һум аҡса ҡуша, 12 мең һум индерһәгеҙ – 12 мең һум өҫтәй. Әгәр ҙә 50 мең һум индерһәгеҙ, дәүләт барыбер 12 мең һум өҫтәйәсәк. Әйткәндәй, буласаҡ пенсионерҙар араһында 100-әр мең һумлап иғәнә индереүселәр бар. Пенсияны дәүләт ҡатнашлығында финанслау программаһында эшләүсе лә, эшләмәүсе лә, хаҡлы ялдағы кеше лә ҡатнаша ала.\n– Пенсияны дәүләт ҡатнашлығында финанслау программаһына индереп барған аҡсамдың киләсәге борсой...\n– Хәтерегеҙгә төшөрәм, тәүге иғәнә индергән ваҡыттан алып ун йыл дауамында аҡса түләп барырға кәрәк. Быйыл түләһәгеҙ, киләһе йылдың беренсе кварталында дәүләт уны арттыра. 1 майға тиклем һалынған сумма иҫәбегеҙҙә күренәсәк. Был аҡсаны пенсия йәшенә етеү менән ала башлаясаҡһығыҙ.\nХаҡлы ялға сыҡҡас, пенсия тупланма һәм страховкалау өлөштәренән торасаҡ. Тупланма өлөш эш биреүсенең иғәнәһенән һәм дәүләт ҡатнашлығында финанслау программаһында ҡатнашыу һөҙөмтәһендә туплана. Был өлөштө нисек алыуҙы үҙегеҙ хәл итәһегеҙ. Беренсе юлы – йыйылған өлөш бер тапҡыр тулыһынса түләнә. Икенсе юл – был сумманы ун йыл дауамында алырға мөмкин, ә өсөнсө юл – ғүмер буйына пенсияғыҙға өҫтәлеп бара. Шуны билдәләргә кәрәк, ғариза бер тапҡыр яҙыла, һуңынан теләгегеҙҙе үҙгәртеү форсаты булмаясаҡ. Әгәр ҙә кеше пенсия йәшенә етмәҫ элек мәрхүм булһа, тупланма өлөш уның хоҡуҡи вариҫына тапшырыла.\n– Әсәйемә 80 йәш, ул беренсе төркөм инвалиды. Һуғыш осоро балаһы булараҡ, уға ниндәйҙер түләү ҡаралғанмы?\n– Ундай категориялар юҡ. Һуғышта ҡатнашыусыларға, һәләк булыусының ҡатынына өҫтәмә түләүҙәр бар. Әсәйегеҙ беренсе төркөм инвалиды булараҡ, пенсияһының нигеҙ өлөшө ике тапҡыр арттырылған. Шуға күрә 80 йәше тулыу айҡанлы пенсияһын арттырыу ҡаралмаған.\n– Балаларға нисә йәшенән шәхси иҫәбенең страховкалау номеры (СНИЛС) бирелә? Ғөмүмән, ул нимә өсөн кәрәк?\n– Пенсия фондында илебеҙҙең һәр кешеһенә шәхси счет асыла. Шунда күрһәтелгән һан буйынса ул дәүләт хеҙмәттәре менән ҡуллана ала, шул иҫәптән пенсия тәғәйенләнә. Һәр кешенең шәхси иҫәбенең страховкалау номеры булырға тейеш, унһыҙ уға дәүләт хеҙмәте күрһәтелмәйәсәк. Элек был документ тәүге эш хаҡы алған саҡта тапшырыла ине, ә хәҙер сабый тыуған көндән бирелә. Шуға күрә һәр ата-әсә балаһына шәхси иҫәбенең страховкалау номерын алыу өсөн Пенсия фонды бүлексәһенә мөрәжәғәт итә ала. Әгәр ҙә документты юғалтһағыҙ, йә фамилияғыҙҙы алмаштырһағыҙ, һеҙгә яңыһын бирерҙәр, әммә шул уҡ номер ҡаласаҡ.\n– 2010 йылда “әсәлек капиталы” ярҙамында кредитымды ҡапланым. Капиталдың бер өлөшө ҡалды. Ошо аҡсаны тәүге баламдың уҡыуына тотона аламмы?\n– Эйе, мөмкин. “Әсәлек капиталын” торлаҡ шарттарын яҡшыртыуға ла, белем алыуға ла йүнәлтә алаһығыҙ. Шул уҡ ваҡытта уны башҡа балаларығыҙға ла, өлөшләтә лә тотонорға мөмкин. Шуныһы бар, иҫәптә әле ҡалған аҡсаны индексацияларға мөмкин. Капитал йәки уның өлөшө, депозит булараҡ, күпме теләйһегеҙ, шул сама ята ала. Шуны билдәләргә кәрәк, был – дәүләт депозиты. Әлеге закон 2007 йылдың 1 ғинуарынан 2016 йылдың 31 декабренә тиклем тыуған балалар өсөн тәғәйенләнгән. “Әсәлек капиталы”на сертификаты булған әсәләр аҡсаны үҙҙәре теләгән ваҡытта файҙалана ала, сертификаттың ҡулланыу ваҡыты сикләнмәгән.\nСығыу ваҡыты 13-09-2013, 13:35 | Ҡаранылар: 910\nСоциаль пенсия күләме арттырылды


ГОРМОНДАР ИПКӘ КИЛЕР\nҠатын-ҡыҙҙар һаулығы өсөн түбәндәге рецептарҙың файҙаһы ҙур. Уларҙы әҙерләү ҙә бик ябай.\nЛимон һуты ҡушылған йылы һыу артыҡ ауырлыҡтан ҡотолорға, организмдан токсиндарҙы сығарырға, иммунитетты күтәрергә, тире торошон, аш эшкәртеүҙе яҡшыртырға ярҙам итер. Лимон лептинға бай, йәғни кешене “туҡлыҡ” гормоны бирә. Ул баланста булмаһа, организмда май йыйыла башлай.\nБыл һутты әҙерләү бик ябай: ярты лимонды һығып һутын алырға ла, өҫтөнә ҡайнар һыу ҡойоғоҙ. Бер аҙ һыуынғас, бер тамсыһын да ҡалдырмай тиҙ генә эсеп ҡуйығыҙ. Һәр иртәгеҙҙе ошонан башлаһағыҙ, үҙегеҙҙе яҡшы тойорһоғоҙ.\nҠурай еләге япраҡтары ҡатын-ҡыҙҙың репродуктив системаһын көйләй. Организмды нығыта, һыҙланыуҙар еңелерәк үтә. Был төнәтмә кәйеф күтәренкелеге өҫтәй. Ҡурай еләге япрағынан эшләнгән сәйҙе көн һайын өс сынаяҡ эсһәгеҙ, гормональ фонда тайпылыштар булмаҫ.\nӘҙерләү ысулы: бер ҡалаҡ аш ҡалағы япраҡҡа (ҡоро булһа ла ярай) 200 мл ҡайнар һыу ҡойоғоҙ. 10 минут төнәткәс, эсергә ярай. Тик йоҡлар алдынан эсмәгеҙ, йоҡоғоҙ “ҡасыр”.\nКуркума һалынған һөттө “алтын һөт” тип йөрөтәләр. Ул ҡатын-ҡыҙҙарҙың барлыҡ гормондарын баланста тотасаҡ, иммун системаһын яҡшырта, аш эшкәртеүҙе яйға һала, һыуыҡ тейгәндә ярҙам итә.\nӘҙерләү: 200 мл йылы һөткә ½ ҡалаҡ куркума һалығыҙ ҙа эсегеҙ. Бал ҡушырға ла мөмкин. Йоҡлар алдынан ҡулланыу яҡшыраҡ.


Башкирские стихи | Наши Стихи. ru\nАфарин һеҙгә, ирек сулпандары! Афарин, ысын изгелек солтандары! Был ҡараңғы гүргә түнгән донъяның Көн вә көн атмаҡта ысын таңдары. Афарин, их… донъяға шатлыҡ килә, Юйыла золмат, йылмайып аҡлыҡ…\nАрыҫландар үҙ ерен Залимдарҙан таптатмаҫ, Таптаймын тип атлаһа, Башҡорт ҡаны атлатмаҫ. Ил өҫтөнә сапҡан яу Башҡорт йәнен ҡаҡшатмаҫ, Бысраҡ табан аҫтында Башҡорт намыҫы ятмаҫ. Башҡортостан — гөлбостан, Сөнбөлөстан,…\nЭй илаһи, килде лә керҙе моронға тәмле еҫ, Эй ғәзиз кис, йәмле кис һәм йәнле кис, илһамлы кис.Йәмле өҫтәл өҫтөнә йәйгән матур аҡ эскәтер, Эскәтер өҫтөндә ҡоймаҡтар нәфис…\nБер минутта ташты күңелем, бер минутта булды ут, Берсә янды, берсә туңды, барыһы булды бер минут. Бер минут бар донъяһын ҡарғап ҡабынды уттарым, Янды, көйҙө, парса-парса булды меҫкен…\nБеҙ үҙебеҙ — башҡорттар, Күп ырыуға баш йорттар. Беҙҙә гәүһәр, беҙҙә йәүһәр, Беҙҙә һәр бер ашлыҡтар. Беҙҙә тиңһеҙ сәхрәләр. Сәхрәләр — ожмах улар; Унда гөлдәр тирбенеп, Йәмләнергә саҡыралар….\nҠып-ҡыҙыл ҡандар йүгергән күҙҙәреңдең ағына, Күҙләүең — ҡорһаҡ ҡына, һүҙҙәрең — донъя ғына. Социал тимһең үҙеңде, ҡып-ҡыҙыл, тип, маңлайың? Ник ҡыҙыл ул? Сөнки имгәнһең фәҡирҙәр күҙ майын. Ник…\nЗәңгәр күк — тажым, сыбар ер — тәхетем, Үҙем — азат йән, аҡ ҡояш — бәхетем. Йондоҙҙар һәм ай — серсе дуҫтарым. Һандуғас, турғай — йырсы ҡоштарым.Сыҡһам сахраға,…\nТаянып эйәккә, Күҙ тегәп йыраҡҡа, Ултырам уйланып Бер үҙем бер яҡта. Уйланам, уйланам, Уй менән юғалам… Бер ваҡыт кинәттән Һиҫкәнеп уянам. Уянам, ни күрәм: Әйләнә һәр тирәм, Уй…\nЙөрөгән саҡта башҡорт туғайҙарын Йәнем әллә ҡайҙа елкенә; Ишеткәндә моңло ҡурайҙарын, Йөрәгемә моңдар бөркөлә. Тауҙарына менһәм, ҡырҙа йөрөһәм, Балҡый йәннәт нуры — гөлостан, Меҫкен башҡорт ауылын килеп күрһәм,…\nМатур һындар, матур ҡыҙҙар, матур сыңдар, Әйткән саҡта, исемегеҙ матур сыңлар. Һеҙҙе күреп, йәмгә сумып, киттем иреп, Аҡылһыҙҙар, аҡылһыҙ, тип баҡырһындар. Ҡарап ҡарайыҡ: аҡыллылар нишләр икән, Бар аҡылды…\nВ один из радостных дней\nЗвезды надежды одна за другой…


Алдынғы төҙөүселәр бүләкләнде - Bash.News\nАлдынғы төҙөүселәр бүләкләнде\nАлдынғы төҙөүселәр бүләкләнде https://bash.news/news/102582_aldyny_tselr_blklnde\n08 авг 2019, 22:56\nАлдынғы төҙөүселәрҙе бүләкләү тантанаһы бөгөн Башҡортостан Хөкүмәтендә лә үтте. Үҙ эшенең оҫталарына Республиканың юғары наградаларын Хөкүмәт рәйесе урынбаҫары вазифаһын башҡарыусы Рәиф Әбдрәхимов тапшырҙы.\nТармаҡ вәкилдәре һөнәри байрамын яҡшы кәйеф менән ҡаршылай, сөнки бөтә күрһәткестәр буйынса ла үҫеш күҙәтелә. Тәүге ярты йыллыҡта сафҡа индерелгән торлаҡ майҙаны 13 процентҡа артҡан. Әммә тынысланырға иртәрәк, йыл аҙағына тиклем төҙөлөш күләмен ике тапҡырға арттырыу бурысы тора.\nӨлөшләтә төҙөлөштә ҡатнашып алданыусылар менән бәйле проблемаларҙы ла хәл итеү талап ителә. Был тәңгәлдә алға китеш бар, тәүге обьекттар файҙаланыуға тапшырылған да инде. Бынан тыш, йыл аҙағына тиклем 62 социаль обьектты төҙөп мотлаҡ, күләмле төҙөлөштәр республика буйынса, башҡалала бара. Төҙөүселәр үҙҙәре лә тантанаға эш араһында ғына килеүҙәрен йәшермәй, сөнки был тармаҡ һәр ваҡыт сафта булыуҙы талап итә.\nБашҡортостанда йәмәғәт киңлектәренең комплекслы үҫеш стратегияһы әҙерләнә\n22:36, 24 авг\nСифатлы һәм хәүефһеҙ\n19:09, 16 авг\nАрхангел районы үҙәгенең “Йәштәр” биҫтәһендә яңы юл һалына\n15:00, 14 авг


Хәбәрҙәр: Европаға стихия ябырыла.\nЕвропаға стихия ябырыла.\nҠеүәтле “Ксавер” циклоны кесаҙна Германияның төньяғына ябырылды. Ел көсө сәғәтенә 140 километрға етеүе ихтимал. Гамбург аэропортында күпселек рейстар кисектерелде. Бынан алда шторм арҡаһында континенталь Германия һәм Төньяҡ диңгеҙҙәге утрауҙар араһында борамдар йөрөүҙән туҡтаны. Ил төньяғында, кәм тигәндә, бер көнгә уҡыу йорттары ябылды. Йома көн, хәбәр итеүҙәренсә, ГФР-ҙың үҙәк райондарында ла тәбиғәт көйһөҙлөгө көтөлә. Метеорологтар яман көндәрҙе өйҙә үткәрергә тәҡдим итә:\n“Хәүеф ҙур: ел ағастарҙы йығыуы мөмкин, ҡыйыҡтарҙы алып ташлауы ла бар, стеналар ҙа емерелеүе ихтимал. Бындай мәлдә урманда йөрөргә, биналар янынан үтергә һәм машинаны бинаналар янына парковкаларға ярамай. Үтә лә һаҡ булырға кәрәк.”\nБөйөк Британияла төньяҡтағы уғата көслө шторм менән бәйле хөкүмәттең именлек комитеты ултырышы йыйылды. Шотландияла ел тиҙлеге сәғәтенә 170 километрға барып етте. 20 меңдән ашыу йорт электр энергияһыҙ тороп ҡалды. Хәбәр итеүҙәренсә, йөк машинаһы водителе һәләк булған.\nФронт көньяҡҡа хәрәкәт итә. Тәбиғәт көйһәҙлөгөнә бөтә Европа һәм айырыуса Бельгия әҙерләнә. Бөтә яр буйы райондарында шторм хаҡында киҫәтеү иғлан ителгән. Иң юғары һыу кимәле йомаға ҡаршы төндә буласаҡ, тип иҫәпләйҙәр.


Аргентина милли секцияһының «Сентимьенто Криоли» бейеү коллективы :: Фольклориада 2020\nАргентина милли секцияһының «Сентимьенто Криоли» бейеү коллективы\nАргентина — ялҡынлы танго һәм футбол иле. Ул Көньяҡ Америкала иң ҙур, Латин Америкаһында майҙаны буйынса икенсе урында торған дәүләт. Испан телендә һөйләшкән Аргентина халҡы бер ерҙә лә оҡшашлығы булмаған йолалары, күп һанлы мәҙәни һәм тарихи һәйкәлдәре менән ғорурлана ала. Илдең биләмәһе бер юлы өс климатик зонала урынлашҡанға күрә, бында ландшафт төрлөлөгө, климат һәм ҡабатланмаҫ үҫемлек һәм хайуандар донъяһы күҙгә ташлана. Аконкагуа тауы Төньяҡ һәм Көньяҡ Американың иң бейек нөктәһенән һанала, уның бейеклеге 6962 метрға етә. ЮНЕСКО Бөтә донъя мираҫына индерелгән Игуасу шарлауығы туристар иң йыш йөрөргә яратҡан урын һанала.\nАргентина мәҙәниәтенең булмышы — ул танго. Был бейеү ҙә ЮНЕСКО-ның матди булмаған мираҫы исемлегенә индерелгән. Аргентина тангоһы боронғо милли бейеү генә түгел, ул музыка, бейеү, әҙәбиәттең сағыу, ҡабатланмаҫ бер ҡушылмаһы. Был ил халҡы өсөн танго — тотош бер философия, хатта дини ышанысҡа тиң.\nДәртле бейеүҙәре, үҙенә генә хас йолалары булған Аргентинаны VI Бөтә донъя фольклориадаһында «Ballet Sentimiento Criollo» коллективы күрһәтә. 1983 йылда ойошторолған был фольклор ансамбле Аргентина фольклорының илсеһе ул. Уның составында төрлө йәштәге 150 бейеүсе бар. Үҙенең эшмәкәрлеге осоронда «Ballet Sentimiento Criollo» Боливия, Перу, Мексика, Испания, Никарагуа, Коста-Рика, Панама, Швейцария, Сербия, Португалия, Германия һәм Францияла уҙған халыҡ-ара фестивалдәр сәхнәләрендә лайыҡлы сығыш яһай.


БАШҠОРТ СТУДИЯҺЫ СТУДЕНТТАРЫ МЕНӘН ОСРАШЫУ\nМ.Ғафури исемендәге Башҡорт академия драма театрында Малый театр эргәһендәге М.С.Щепкин исемендәге Юғары театраль училище (институт) студенттары менән осрашыу үтте. Осрашыуҙы театрҙың художество етәксеһе Олег Ханов алып барҙы, унда БР Мәҙәниәт министры урынбаҫары Шамил Абдраҡов саҡырылды. Иҫегеҙгә төшөрәбеҙ, былтыр республиканан 18 талантлы бала һайлап алынып, Мәскәүгә уҡырға ебәрелгәйне.\nБашҡорт студияһының кураторы Фирүзә Сәлихйән ҡыҙы Исҡужина студенттарҙың уҡыу һөҙөмтәләре менән таныштырҙы. Сессияны уңышлы ябыуҙан тыш, балалар институт тормошонда ла актив ҡатнашалар. Калуга ҡалаһында үткән Этнофестивалдә, ГИТИСта уҙғарылған Театраль вуздар конференцияһында сығыш яһағандар. Ә уҡыуҙан бигерәк уңған 9 студент быйыл июлдә Ҡырымға «Таврида» йәйге театраль мәктәпкә саҡырылған.\nСтуденттар Мәскәүҙән, уҡыуҙан тыуған кисерештәре менән бүлеште, төрлө билдәле театрҙарҙа ҡараған спектаклдәре тураһында һөйләне, етәкселеккә рухи яҡтан үҫергә ошондай мөмкинселек биргәне өсөн рәхмәт белдерҙе. Шамил Фаил улы артабан да уҡыу һәм ижади эштә һәр яҡлап ярҙам күрһәтербеҙ, тип ышандырҙы.


Республика милли музейында беренсе тапҡыр «Башҡортостандың йәшмә бүлмәһе» тип аталған күргәҙмә асылды\nУнда Өфө, Сибай ҡалаларынан һәм Учалы районы авторҙарының эштәре урын алған. Йөҙҙән ашыу экспонаттарҙың барыһы ла йәшмәнән эшләнгән.\nУралда киң таралған таштарҙың береһе - йәшмә. Ул тәбиғәте менән ҡаты таш. Йәшмәнән башлыса ваҡ һәм нәзәкәтле әйберҙәр яһала. Бәләкәй формалағы скульптура, мозаика, сувенир продукциялары бик зауыҡлы килеп сыға. Республикала таш сәнғәте оҫталары әүҙем эшләһә лә, быға тиклем уларҙың әйберҙәре күргәҙмәләрҙә генә күрһәтелеп килгән.\nЙәшмә бүлмәһендәге картиналар, биҙәүестәр, семәрле ҡумталар йәйғорҙың төрлө төҫтәрендә балҡый. «Урал батыр» эпосындағы Һомай, әкиәттәге геройҙар һәр береһе тарихты сағылдыра. Ойоштороусылар әйтеүенсә, күргәҙмәнең майҙанын киңәйтеү, экспозицияны байытыу күҙаллана.\nҺалҡын ташҡа йән өрөү, уны бөтә сағыулығында балҡытып, нурландырып ебәреүсе оҫталар араһында Вадим Күҙәнбаев та бар. Уның музей күргәҙмәһендә ике эше ҡуйылған. Бала сағында олатаһынан өйрәнгән һөнәр бөгөн уның яратып башҡарған эшенә әйләнгән.\nҺәр таштың үҙенә генә хас үҙенсәлектәре һәм ҡабатланмаҫ матурлығы бар. Халыҡта йәшмә яуызлыҡтан һаҡлай, күңелде йыуата тигән фекер йәшәй. Милли музейҙың йәшмә бүлмәһе менән дә һәр кем танышып, һоҡлана ала.